cyanic-selkie/wikianc huggingface dataset:
ഇംപേഷ്യൻസ് വീരപഴശ്ശി
വിവരണം
വലുതും ചെറുതുമായ മരങ്ങളിൽ പറ്റിപ്പിടിച്ചാണ് ഇവയുടെ വളർച്ച. നീണ്ടു രോമാവൃതമായ ഇലകളുള്ള ഇവയ്ക്ക് 15 സെന്റിമീറ്റർ മാത്രമാണ് ഉയരം ഉണ്ടാകുക. രണ്ടു മാസം മാത്രമാണ് പൂക്കളുടെയും ചെടിയുടെയും ആയുസ്സ്. കാലവർഷാവസാനത്തോടെ ഈ ചെടി നശിച്ചുപോകുന്നു. എന്നാൽ മരത്തിൽ പറ്റിപ്പിടിച്ചുനിൽക്കുന്ന ഇവയുടെ കിഴങ്ങ് അടുത്ത മഴക്കാലമാകുന്നതോടെ വീണ്ടും കിളിർത്ത് പുതിയ ചെടി രൂപം കൊള്ളുന്നു.
യിഞ്ചുവാൻ
ചൈനയിലെ നിൻഗ്സിയ സ്വയംഭരണാധികര പ്രദേശത്തിന്റെ തലസ്ഥാനവും ഏറ്റവും വലിയ നഗരവും, ചരിത്രത്തിലെ പടിഞ്ഞാറൻ സിയാ സാമ്രാജ്യത്തിന്റെ തലസ്ഥാനവും ആണ് യിഞ്ചുവാൻ (Yinchuan). ഇരുപതു ലക്ഷം ജനസംഖ്യയുള്ള ഈ നഗരത്തിന്റെ പേരിനർത്ഥം 'വെള്ളി നദി' എന്നാണ്. നഗരത്തിനു നടുവിലൂടെ ഒഴുകുന്ന മഞ്ഞ നദി(黃河, Huánghé)യിൽനിന്നുമാണ് ഈ പേരിന്റെ ഉത്ഭവം. താരതമ്യേനെ വരണ്ട പടിഞ്ഞാറൻ ചൈനയിൽ, പ്രകൃതിഭംഗിയും കൃഷിക്ക് അനുയോജ്യമായ സാഹചര്യങ്ങളും ഒത്തുചേരുന്നത് ഈ പട്ടണത്തിന്റെ വളർച്ചയ്ക്ക് സഹായിക്കുന്നു.
ജഗദീഷ് നരേൻ സിൻഹ
ഇന്ത്യൻ ഫാർമക്കോളജിസ്റ്റും ലഖ്‌നൗയിലെ ഉത്തർപ്രദേശ് ഡെന്റൽ കോളേജ് ആൻഡ് റിസർച്ച് സെന്ററിലെ ഫാർമക്കോളജി ആൻഡ് തെറാപ്പിറ്റിക്സ് വകുപ്പിലെ മുൻ പ്രൊഫസറുമാണ് ജഗദീഷ് നരേൻ സിൻഹ (ജനനം: 1939). കിംഗ് ജോർജ്ജ് മെഡിക്കൽ യൂണിവേഴ്സിറ്റിയിലെ ഫാക്കൽറ്റിയിലെ മുൻ അംഗം കൂടിയാണ് അദ്ദേഹം. സെൻട്രൽ ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷന്റെ സ്വതന്ത്ര എത്തിക്സ് കമ്മിറ്റി അംഗവുമാണ്.
യിഞ്ചുവാൻ
ചരിത്രം
ബീ. സീ. ഒന്നാം നൂറ്റാണ്ടിൽ ഫുപിങ് എന്ന ഗ്രാമമായിരുന്നു. പിന്നീട് ഹുവൈയുവാൻ എന്ന് പേർ മാറ്റി. 907-ൽ ടാങ് രാജവംശം അവസാനിച്ചപ്പോൾ റ്റാംഗുട്ട് എന്ന വംശജർ യിഞ്ചുവാൻ കേന്ദ്രമാക്കി ഒരു സാമ്രാജ്യമുണ്ടാക്കി. സി സിയ എന്ന ഈ രാജ്യം മംഗോൾ നേതാവായ ചിങ്ഗിസ് ഖാൻ 1227-ൽ പിടിച്ചെടുത്തു. യിഞ്ചുവാൻ കൊള്ളയടിക്കുകയും ഒട്ടേറെ നഗരവാസികളെ കൊല്ലുകയും അടിമകളാക്കുകയും ചെയ്തു. തുടർന്നുവന്ന മിങ്, കിങ് കാലഘട്ടങ്ങളിൽ നിൻഗ്സിയ പ്രവിശ്യയുടെ ഭാഗമായി തുടർന്നു. 1958-ൽ നിൻഗ്സിയ സ്വയംഭരണാധികര പ്രദേശത്തിന്റെ തലസ്ഥാനമായി. 1993 ജൂലൈ ഇരുപത്തി മൂന്നാം തിയതി വിമാനത്താവളത്തിൽനിന്നും ഉയരവേ ഒരു വിമാനം തകർന്നുവീണ് അൻപത്തി ഒൻപത് പേർ മരിച്ചു.
ജഗദീഷ് നരേൻ സിൻഹ
1939 ജനുവരി 15 ന്‌ ജനിച്ച സിൻ‌ഹ മെഡല്ലറി ബാരോഫ്ലെക്‌സിന്റെ ന്യൂറോകെമിക്കൽ മോഡുലേഷൻ വിശദീകരിക്കുന്നതിനെക്കുറിച്ചുള്ള ഗവേഷണങ്ങൾക്ക് ശ്രദ്ധേയനാണ്. അദ്ദേഹത്തിന്റെ ഗവേഷണങ്ങൾ നിരവധി ലേഖനങ്ങളിലൂടെ രേഖപ്പെടുത്തിയിട്ടുണ്ട് അദ്ദേഹത്തിന്റെ കൃതികൾ നിരവധി ഗവേഷകർ ഉദ്ധരിച്ചു. ശാസ്ത്ര ഗവേഷണ ഭാരത സർക്കാരിൽ മകുടോദാഹരണമായ ഏജൻസി സയന്റിഫിക് ആൻഡ് ഇൻഡസ്ട്രിയൽ റിസർച്ച് കൗൺസിൽ ഏറ്റവും ഉയർന്ന ഇന്ത്യൻ സയൻസ് അവാർഡുകളിൽ ഒന്ന് 1984 ൽ മെഡിക്കൽ സയൻസിലേക്കുള്ള സംഭാവനകൾക്കായി അദ്ദേഹത്തിന് സയൻസ് ആൻഡ് ടെക്നോളജി ശാന്തി സ്വരൂപ് ഭട്നാഗർ പുരസ്കാരം സമ്മാനിച്ചു.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1939-ൽ ജനിച്ചവർ
യിഞ്ചുവാൻ
ഭൂമിശാസ്ത്രം
നിൻഗ്സിയ സമതലത്തിന്റെ നടുവിലായി, ഹെലാൻ പർവ്വതങ്ങളുടെ കിഴക്കായി, സ്ഥിതിചെയ്യുന്നു. സമുദ്രനിരപ്പിൽനിന്നുമുള്ള ഉയരം 1,100 മീറ്ററാണ്. കാലാവസ്ഥ തണുത്ത മരുഭൂമിയിലേതിന് സമാനമാണ്. ഒരു വർഷം ലഭിക്കുന്ന മഴ 186 മില്ലീമീറ്റർ മാത്രമാണ്. ശരാശരി താപനില 9 °C ആണ്. ശരാശരി മാസ താപനില ജനുവരിയിൽ −7.9 °Cഉം ജൂലൈയിൽ 23.5 °Cഉമാണ്.
സാമ്പത്തികം
ഒരു ഭരണ - കച്ചവട കേന്ദ്രമെന്ന രീതിയിൽ പ്രധാനിയായിരുന്ന യിഞ്ചുവാൻ ഇപ്പോൾ ഒരു കൽക്കരി ഖനന കേന്ദ്രം കൂടിയാണ്. വ്യവസായങ്ങൾ കുറവാണ്. എന്നാൽ ഭക്ഷ്യവിളകളുടേയും മൃഗങ്ങളുടേയും എണ്ണയുടേയും വൻകിട കച്ചവട കേന്ദ്രമാണ്. ചൈനയുടെ കിഴക്കൻ നഗരങ്ങളും പടിഞ്ഞാറൻ പ്രദേശങ്ങളും തമ്മിലുള്ള കച്ചവടപാതയിലുമാണ്. ആളോഹരി ജീ. ഡീ. പി. ¥31,436 ആണ്.
ഗതാഗതം
തീവണ്ടി നിലയവും, വിമാനത്താവളവും (യിഞ്ചുവാൻ ഹെഡോങ് വിമാനത്താവളം) ഉണ്ട്. മഞ്ഞ നദിയിൽ ഹെങ്ചെങ്ങിലായി തുറമുഖവുമുണ്ട്. (1950 വരെ ഈ നദിയായിരുന്നു പ്രധാന ഗതാഗത മാർഗ്ഗം.) സി സിയ രാജാക്കന്മാരുടെ ശവകുടീരങ്ങൾ - ഒൻപത് രാജാക്കന്മാരുടേയും മറ്റ് 253 വ്യക്ത്തികളുടേയും - സഞ്ചാരികളെ ആകർഷിക്കുന്നു.
അവലംബങ്ങൾ
വർഗ്ഗം:ചൈനയിലെ നഗരങ്ങൾ
ഒനോമറ്റോപ്പിയ
ശബ്ദശാസ്ത്രപ്രകാരം വാക്കുകളെ സ്വരസൂചകമായി അനുകരിക്കുന്നതിനെയാണ് ഒനോമറ്റോപ്പിയ എന്നറിയപ്പെടുന്നത്. ശബ്ദത്തെ അനുകരിക്കുന്നത് എന്നാണ് ഇംഗ്ലീഷിൽ ഈ പദത്തിനുള്ള അർത്ഥം. മൃഗങ്ങളുടെ ശബ്ദം, ക്ലോക്കിന്റെ ശബ്ദം എന്നിവ അനുകരിച്ചുപറയുന്നത് ഇതിനുദാഹരണമാണ്. വിവരിച്ചുപറയുന്ന വസ്തുതയെ അല്ലെങ്കിൽ വസ്തുവിനെ അനുകരിച്ച് ഒരു ശബ്‌ദപ്രഭാവം സൃഷ്ടിക്കുന്നതുവഴി വിവരണം കൂടുതൽ പ്രകടവും രസകരവുമാക്കുന്നതാണ് ഒനോമറ്റോപ്പിയ.
ശബ്ദപ്രഭാവം സൃഷ്ടിക്കുന്നതിനായി വാക്കുകളോ അക്ഷരശ്രേണികളോ ഉപയോഗിക്കുന്നുണ്ട്. മ്യാവൂ, ബൗ ബൗ, ഗ്‍ർർ പോലുള്ള മൃഗങ്ങളുടെ ശബ്ദങ്ങൾ ഒനോമറ്റോപ്പിയ പ്രയോഗത്തിന് ഉദാഹരണമാണ്. സാഹിത്യത്തിൽ ഈ രീതി ഉപയോഗിക്കുന്നതുവഴി, ഒരു വാക്കിന്റെ തനത് അർത്ഥത്തിനപ്പുറം ആലങ്കാരികരൂപമായി വാക്ക് മാറുന്നു. ചിലപ്പോൾ, സ്വാഭാവിക ശബ്ദങ്ങളെ അടിസ്ഥാനമാക്കി എഴുത്തുകാർ പുതിയ വാക്കുകൾ നിർമ്മിക്കുന്നതും ഒനോമറ്റോപ്പിയയുടെ ഭാഗമാണ്.
ജെസെസി മുൻഗോഷി
ഒരു സിംബാബ്‌വെ നടിയാണ് ജെസെസി മുൻഗോഷി (ജെസെസി മുൻഗോഷി). 1989-ൽ ആഫ്രിക്കൻ ജേർണി എന്ന ചിത്രത്തിലായിരുന്നു അവരുടെ അരങ്ങേറ്റം.
കരിയർ
ആദ്യകാലങ്ങളിൽ മുൻഗോഷി 1989-ലെ പതിപ്പിലും തുടർന്നുള്ള 1990-ലെ ജോർജ്ജ് ബ്ലൂംഫീൽഡിന്റെ ടെലിവിഷൻ കുടുംബ ചിത്രമായ ആഫ്രിക്കൻ ജേർണിയുടെ രണ്ട് ഭാഗങ്ങളിലും അഭിനയിച്ചു: ജേസൺ ബ്ലിക്കർ, കാറ്റ്ജ ബ്ലോംക്വിസ്റ്റ്, അലൻ ജോർദാൻ, ഉല്ലാ മഹാക തുടങ്ങിയവർ അതിലെ അഭിനേതാക്കളായിരുന്നു.
1991-ൽ, ഗോഡ്വിൻ മാവൂരിന്റെ 'നേരിയ' എന്ന സിനിമയിൽ അവർ "നേരിയ" എന്ന പ്രധാന കഥാപാത്രത്തെ അവതരിപ്പിച്ചു. ഡൊമിനിക് കനവേലി, വയലറ്റ് എൻഡ്‌ലോവു എന്നിവരാണ് മറ്റ് അഭിനേതാക്കൾ.
കൂടാതെ, യെമി ഗുഡ്മാൻ അജിബാഡെ, ബെൻ ഡാനിയൽസ്, എൽഡിനാ ത്ഷേദി, ഫ്രാങ്ക് വിൻഡ്‌സർ എന്നിവർ അഭിനയിച്ച 1993-ൽ ഫാരായ് സെവൻസോയുടെ റുവെൻഡോ എന്ന ഹ്രസ്വചിത്രത്തിലും അവർ അഭിനയിച്ചു.
2017-ൽ, ടോമാസ് ബ്രിക്ക്ഹിൽ സംവിധാനം ചെയ്ത കുക്ക് ഓഫ് എന്ന കോമഡി-റൊമാൻസ് സിനിമയിൽ അവർ പ്രത്യക്ഷപ്പെട്ടു. അതിൽ "ഗോഗോ" എന്ന കഥാപാത്രത്തെ അവതരിപ്പിച്ചു. റോബർട്ട് മുഗാബെയുടെ ദീർഘകാല ഭരണത്തിന് ശേഷം സിംബാബ്‌വെയിൽ ആദ്യമായി നിർമ്മിച്ച ഈ ചിത്രം 2019 ജൂലൈ 27-ന് യുകെയിൽ പ്രദർശിപ്പിച്ചു.
സിംബാബ്‌വെ ചലച്ചിത്ര വ്യവസായത്തിനുള്ള അവരുടെ സംഭാവനകൾ കണക്കിലെടുത്ത്, ഗ്രേറ്റ് സിംബാബ്‌വെ യൂണിവേഴ്‌സിറ്റി 2017 മെയ് മാസത്തിൽ മാസ്‌വിംഗോയിൽ വെച്ച് ലൈഫ് ടൈം അച്ചീവ്‌മെന്റ് അവാർഡ് നൽകി അവരെ ആദരിച്ചു.
2020-ലെ ചിത്രമായ ഷൈനയിൽ മറ്റ് സിംബാബ്‌വെയിലെ അഭിനേതാക്കളായ മരിയൻ കുനോംഗ, ചാർമെയ്ൻ മുജേരി എന്നിവരോടൊപ്പം അഭിനയിച്ചു. വിദേശത്ത് ഇത് വളരെയധികം പ്രശംസ നേടി.
സ്വകാര്യ ജീവിതം
സിംബാബ്‌വെയിലെ എഴുത്തുകാരനും നടനും കവിയുമായ ചാൾസ് മുൻഗോഷിയെ അവർ വിവാഹം കഴിച്ചു. ദി സിംബാബ്‌വെ മെയിലും ദിസ് ഈസ് ആഫ്രിക്ക റിപ്പോർട്ടേഴ്സും പറയുന്നതനുസരിച്ച്, 10 വർഷത്തെ രോഗത്തിന് ശേഷം 2019 ഫെബ്രുവരി 16 ന് സിംബാബ്‌വെയിലെ ഹരാരെയിൽ വച്ച് 71 ആം വയസ്സിൽ മുൻഗോഷി മരിച്ചു. മരിക്കുമ്പോൾ ഫറായി, ഗ്രഹാം, ന്യാഷ, ചാൾസ്, സിറ്റ്സി, എന്നീ അഞ്ച് മക്കളോടൊപ്പം അവർക്ക് ഏഴ് പേരക്കുട്ടികൾ ഉണ്ടായിരുന്നു. ഈ ദമ്പതികൾ അവരുടെ മകനായ ഫറായിയ്‌ക്കൊപ്പം സിനിമാനിർമ്മാണത്തിലായിരുന്നു.
പുറംകണ്ണികൾ
വർഗ്ഗം:സിംബാബ്‌വിയൻ നടിമാർ
നിഹാദ് അവദ്
കൗൺസിൽ ഓൺ അമേരിക്കൻ-ഇസ്‌ലാമിക് റിലേഷൻ (CAIR) എന്ന കൂട്ടായ്മയുടെ സ്ഥാപകരിലൊരാളാണ് നിഹാദ് അവദ് ( അറബിക്: نهاد عوض).
ജീവിതരേഖ
ജോർദ്ദാനിലെ അമ്മാനിൽ ഒരു പലസ്തീനിയൻ അഭയാർത്ഥി ക്യാമ്പിലാണ് നിഹാദ് അവദ് ജനിക്കുന്നത്. ജോർദ്ദാനിലെ സ്കൂൾ വിദ്യാഭ്യാസത്തിന് ശേഷം ഇറ്റലിയിലെയും അമേരിക്കയിലേയും സർവകലാശാലകളിൽ വിദ്യാഭ്യാസം പൂർത്തീകരിച്ചു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ
കോൺസ്റ്റന്റൈൻ ഗ്ലിൻക
റഷ്യക്കാരനായ ഒരു പ്രമുഖ മണ്ണ് ശാസ്ത്രജ്ഞനായിരുന്നു Konstantin Dmitrievich Glinka (1867–1927). Agricultural College of Leningrad and Experimental Station - ന്റെ ഡിറക്ടറായിരുന്ന അദ്ദേഹം Dokuchaev Soil Science Institute - ന്റെ ആദ്യ ഡിറക്ടറും അദ്ദേഹമായിരുന്നു. മണ്ണിനെപ്പറ്റിയും. ഭൂമിശാസ്ത്രം, ധാതുശാസ്ത്രം, ജിയോളജി എന്നിവയെയെല്ലാം കുറിച്ച് 150 ഓളം ഗ്രന്ഥങ്ങൾ അദ്ദേഹം രചിച്ചിട്ടുണ്ട്. 1906 -ൽ ലോകത്തെ ആദ്യത്തെ മണ്ണ് ഭൂപടം പ്രസിദ്ധീകരിച്ചതിൽക്കൂടി പ്രശസ്തനാണ് അദ്ദേഹം.
പുറത്തേക്കുള്ള കണ്ണികൾ
വർഗ്ഗം:1867-ൽ ജനിച്ചവർ വർഗ്ഗം:1927-ൽ മരിച്ചവർ വർഗ്ഗം:റഷ്യൻ ശാസ്ത്രജ്ഞർ
ആദിപാപം (ചലച്ചിത്രം)
കെ.പി. കുമാരൻ സംവിധാനം ചെയ്ത് പി ജി ഗോപാലകൃഷ്ണൻ നിർമ്മിച്ച 1979 ലെ ഇന്ത്യൻ മലയാള ചിത്രമാണ് ആദിപാപം. ശുഭ, സുകുമാരൻ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ശ്യാം ആണ്. പൂവച്ചൽ ഗാനങ്ങൾ എഴുതി
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ വർഗ്ഗം:പൂവച്ചൽഖാദർ-ശ്യാം ഗാനങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
ടുപേകാ, കൻസാസ്
ടുപേകാ (/toʊˈpiːkə/;[9][10] Kansa: Tó Pee Kuh) അമേരിക്കൻ ഐക്യനാടുകളിലെ സംസ്ഥാനമായ കൻസാസിൻറെ തലസ്ഥാനവും ഷോനീ കൌണ്ടിയുടെ കൌണ്ടി സീറ്റുമാണ്. പട്ടണം ഷോനീ കൌണ്ടിയുടെ നടുഭാഗത്ത് കൻസാസ് നദിയ്ക്കു സമാന്തരമായി വടക്കുകിഴക്കേ കൻസാസിലാണ് ടുപേകാ പട്ടണം നിലനിൽക്കുന്നു. 2010 ലെ യു.എസ്. കാനേഷ്യമാരിക്കണക്കനുസരിച്ച് ഈ പട്ടണത്തിലെ ജനസംഖ്യ 127,473 ആണ്. ഷോനീ, ജാക്സൺ, ജഫേർസൺ, ഔസാജ്, വാബൌൻസീ എന്നീ കൌണ്ടികൾ കൂടി ഉൾപ്പെടുന്ന ടുപേകാ മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയിലെ ആകെ ജനസംഖ്യ 2010 ലെ സെൻസസിൽ 233,870 ആയിരുന്നു.
ചരിത്രം
ടുപേകാ എന്ന പേര് കൻസ-ഒസാജ് ഭാക്ഷയിൽ നിന്നാണ്. 1826 മുതലാണ് ഈ പേര് ഉപയോഗിച്ചു തുടങ്ങിയത്. പട്ടണത്തിന് സമീപത്തുകൂടി കൻസാസ് നദി ഒഴുകുന്നു. സഹസ്രാബ്ദങ്ങളായി ഈ മഹാ സമതലപ്രദേശത്ത് നേറ്റീവ് ഇന്ത്യൻ വംശക്കാർ വസിച്ചു വന്നിരുന്നു. 16, 17 നൂറ്റാണ്ടുകളിൽ ഫ്രഞ്ചു സാമ്രാജ്യം വടക്കേ അമേരിക്കയിലെ ഏതാനും വലിയ ഭാഗങ്ങളുടെ മേൽ ഉടമസ്ഥാവകാശമുന്നയിച്ചിരുന്നു. ഫ്രഞ്ച്-ഇന്ത്യൻ യുദ്ധത്തിനു ശേഷം 1762 ൽ ഫൊൻടെയിനെബ്ല്യൂ സമാധാന ഉടമ്പടി പ്രകാരം ഫ്രഞ്ചുകാർ ന്യൂ ഫ്രാൻസ് പ്രദേശം മുഴുവനും രഹസ്യമായി സ്പെയിനിനു വിട്ടുകൊടുക്കുകയുണ്ടായി. 1802 ൽ സ്പെയിൻ 7,500 സ്ക്വയർ മൈൽ ഒഴികെ ഈ പ്രദേശത്തിൻറെ കൂടുതൽ ഭാഗങ്ങളും ഫ്രാൻസിനു തിരികെ കൊടുത്തു. 1803 ൽ ഫ്രാൻസിൽ നിന്ന് 828,000 സ്ക്വയർ മൈൽ ലൂയിസിയാന പ്രദേശം ഏക്കറിന് 2.83 സെൻറു വില വച്ച് വാങ്ങിയതിലൂടെ ഇന്നത്തെ ആധുനിക കൻസാസ് ഉൾപ്പെടുന്ന ഏറെക്കുറെ ഭാഗങ്ങൾ യു.എസിൻറെ അധീനതയിലായിത്തീർന്നു.
ഭൂമിശാസ്ത്രം
വടക്കുകിഴക്കേ കൻസാസിൽ സ്ഥിതി ചെയ്യുന്ന ടപേകാ പട്ടണത്തിൻറെ അക്ഷാംശ രേഖാംശങ്ങൾ 39°03′N 95°41′W ആണ്. യു.എസ്. ഹൈവേകളായ I-70 യും ഹൈവേ 75 ഉം അന്യോന്യം ഛേദിച്ചു കടന്നുപോകുന്നത് ടൊപേകായിലൂടെയാണ്. പട്ടണത്തിലൂടെ കടന്നു പോകുന്ന മറ്റു റോഡുകൾ, യു.എസ്. ഹൈവേ 24 (മൻഹാട്ടന് 50 മൈൽ കിഴക്ക്), യു.എസ്. ഹൈവേ 40 (ലോറെൻസ് പട്ടണത്തിന് 30 മൈൽ പടിഞ്ഞാറ്) എന്നിവയാണ്. യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകളനുസരിച്ച് പട്ടണത്തിൻറെ വിസ്തൃതി 61.47 സ്ക്വയിർ മൈലാണ് (159.21 km2), ഇതിൽ 60.17 സ്ക്വയർ മൈൽ (155.84 km2) കരഭാഗവും ബാക്കി 1.30 സ്ക്വയർ മൈൽ ഭാഗം (3.37 km2) വെള്ളവുമാണ്. കാലാവസ്ഥ, കാറ്റ്, വാർഷികപാതം എന്നിവയിൽ വളരെയേറെ വ്യതിയാനങ്ങളുള്ള ഒരു പട്ടണമാണിത്.
അവലംബം
വർഗ്ഗം:കൻസാസിലെ നഗരങ്ങൾ
ടി.വി. ഗോപാലകൃഷ്ണൻ
ഉപകരണസംഗീതത്തിലും വായ്പാട്ടിലും ഒരേപോലെ പ്രാവീണ്യം തെളിയിച്ച സംഗീതജ്ഞനാണ് തൃപ്പൂണിത്തുറ വിശ്വനാഥൻ ഗോപാലകൃഷ്ണൻ എന്ന ടി.വി. ഗോപാലകൃഷ്ണൻ( ജനനം : 11 ജൂൺ 1932). കർണാടകസംഗീതത്തിലെ മഹാരഥന്മാരായ ഗായകർക്ക് പക്കവാദ്യം വായിച്ചിട്ടുമുണ്ട്.
ജീവിതരേഖ
തൃപ്പൂണിത്തുറയിൽ സംഗീതപാരമ്പര്യമുള്ള കുടുംബത്തിൽ 1932ൽ ജനിച്ചു. അച്ഛൻ വിശ്വനാഥ അയ്യർ കൊച്ചി രാജകൊട്ടാരത്തിലെ ആസ്ഥാനവിദ്വാനായിരുന്നു. നാലാംവയസ്സിൽ മൃദംഗവാദനം ആരംഭിച്ച ഗോപാലകൃഷ്ണൻ ഒമ്പതാംവയസ്സിൽത്തന്നെ ചെമ്പൈയുടെ കച്ചേരിക്ക് പക്കമേളമൊരുക്കി. 1949മുതൽ നിരവധി സംഗീതക്കച്ചേരികൾ നടത്തി. കൊമേഴ്സിൽ ബിരുദധാരിയായ അദ്ദേഹം അക്കൗണ്ടന്റ് ജനറൽ ഓഫീസിൽ ജോലിയിൽ പ്രവേശിച്ചെങ്കിലും സംഗീതത്തിനുവേണ്ടി മുഴുവൻ സമയവും നീക്കിവയ്ക്കാൻ ജോലി ഉപേക്ഷിച്ചു. ചെമ്പൈ വൈദ്യനാഥ ഭാഗവതർ, ജി.എൻ. ബാലസുബ്രഹ്മണ്യം, അരിയക്കുടി രാമാനുജ അയ്യങ്കാർ, മഹാരാജപുരം വിശ്വനാഥ അയ്യർ, മുസിരി സുബ്രഹ്മണ്യ അയ്യർ, ശെമ്മങ്കുടി ശ്രീനിവാസ അയ്യർ തുടങ്ങി മഹാന്മാരായ സംഗീതജ്ഞരോടൊപ്പം സംഗീതസപര്യ നടത്തി. ഇളയരാജ, എ.ആർ. റഹ്മാൻ, കദ്രി ഗോപാൽനാഥ് തുടങ്ങി നിരവധി പ്രശസ്തരുടെ ഗുരുവുമാണ്.
ഗുണ്ടൂർ (ലോകസഭാ നിയോജകമണ്ഡലം)
ആന്ധ്രാപ്രദേശിലെ ഇരുപത്തിയഞ്ച് ലോക്സഭാ മണ്ഡലങ്ങളിലൊന്നാണ് ഗുണ്ടൂർ (ലോകസഭാ നിയോജകമണ്ഡലം). ഏഴ് അസംബ്ലി മണ്ഡലങ്ങളുള്ള ഇത് ഗുണ്ടൂർ ജില്ലയിലാണ്. 1989 ലാണ് ഇത് രൂപീകൃതമായത്. നിയോജകമണ്ഡലത്തിൽ നിന്നുള്ള ആദ്യത്തെ പാർലമെന്റ് അംഗം എൻ.ജി.രംഗയാണ്. തെലുങ്കുദേശം പാർട്ടിയെ പ്രതിനിധീകരിച്ച് 2014 ലെ ലോക്‌സഭാ തിരഞ്ഞെടുപ്പിൽ വിജയിച്ച ഗല്ല ജയദേവ്  തന്നെ ആണ് 2019ലും ഇവിടെ നിന്നും ജയിച്ചത്.
അസംബ്ലിമണ്ഡലങ്ങൾ
ഗുണ്ടൂർ നിയോജകമണ്ഡലം നിലവിൽ ഇനിപ്പറയുന്ന നിയമസഭാ വിഭാഗങ്ങൾ
ബാഹ്യ ലിങ്കുകൾ
വർഗ്ഗം:ആന്ധ്രാപ്രദേശിലെ ലോകസഭാമണ്ഡലങ്ങൾ
പൈറേറ്റ്സ് ഓഫ് കരീബിയൻ : ഡെഡ് മെൻ ടെൽ നോ ടെയിൽസ്
ചിത്രത്തിന് പ്രചോദനമായത് 2003 ൽ റിലീസ് ചെയ്ത പരമ്പരയിലെ തന്നെ ദ കഴ്സ് ഓഫ് ദ ബ്ലാക്ക് പേൾ എന്ന ചിത്രമാണ്. 2011 ൽ ഓൺ സ്ട്രേഞ്ചർ ടൈഡ്സ് പുറത്തിറങ്ങിയ ഉടനെ ഈ ചിത്രത്തിന്റെ അണിയറ പ്രവർത്തനങ്ങൾ തുടങ്ങിയിരുന്നുവെങ്കിലും പല കാരണങ്ങൾ മൂലം 2017 ൽ മാത്രമേ റീലീസ് ചെയ്യാൻ കഴിഞ്ഞുള്ളു. മെയ് 26, 2017 ന് റിലീസ് ചെയ്ത ചിത്രം പ്രേക്ഷകരിൽ സമ്മിശ്രപ്രതികരണം ഉളവാക്കി.
References
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:വാൾട്ട് ഡിസ്നി ചലച്ചിത്രങ്ങൾ
ഖുയാൻ ശ്രിനാഗരിൻന്ദ്ര ദേശീയോദ്യാനം
ഖുയാൻ ശ്രിനാഗരിൻന്ദ്ര ദേശീയോദ്യാനം(തായ്: อุทยานแห่งานแห่งชาติ เขื่อน ศรีนครินทร์; ആർ.ടി.ജി.എസ്: ഉദ്ധയാൻ ഹെയ്ംഗ് ചാറ്റ് ഖുയാൻ സി നഖരിൻ; "ശ്രീനഗരിൻഡ് ഡാം ദേശീയോദ്യാനം") തായ്ലൻഡ്, കാഞ്ചൻബരി പ്രവിശ്യയിലെ ഒരു ദേശീയോദ്യാനമാണ്. ശ്രീനഗരിൻഡ് റിസർവോയർ കേന്ദ്രീകരിച്ചുള്ള ഈ പാർക്ക് പടിഞ്ഞാറ് ഫോറസ്റ്റ് കോംപ്ലക്സ് പരിരക്ഷിത പ്രദേശത്തിന്റെ ഭാഗമാണ്.
ഭൂമിശാസ്ത്രം
ഖുയാൻ ശ്രിനാഗരിൻന്ദ്ര നാഷണൽ പാർക്ക്  സായ് യോക്ക്, സി സവാത്,  തോങ് ഫ ഫും  ജില്ലകളിലായി 105 കിലോമീറ്ററിൽ  കാഞ്ചനബുരി നഗരത്തിൽ സ്ഥിതിചെയ്യുന്നു. പാർക്കിൻറെ വിസ്തീർണ്ണം 1,532 ചതുരശ്ര കിലോമീറ്റർ (592 ച.മൈൽ) ആണ്.
ഖേവ യായ് നദിയിൽ നിർമ്മിച്ച ശ്രീനഗരിൻഡ് അണക്കെട്ട് .ആണ് പാർക്കിന്റെ ഹൃദയഭാഗത്തുള്ളത്.
ചരിത്രം
പതിനെട്ടാം നൂറ്റാണ്ടിൽ തായ്-ബർമീസ് യുദ്ധകാലത്ത്  ഈ പാർക്കിന്റെ ഗുഹകൾ, പ്രത്യേകിച്ച് താം ഫ്ര പ്രങ്, തായ് സൈനികരെ ഒളിത്താവളമായി ഉപയോഗിച്ചിരുന്നു. .
ശ്രീനഗരിൻഡ് റിസർവോയർ 1980- ൽ പൂർത്തിയായി. 1981 ഡിസംബർ 23 ന് ഖുയാൻ ശ്രിനാഗരിൻന്ദ്ര നാഷണൽ പാർക്ക് രൂപീകരിച്ചു.
ആകർഷണങ്ങൾ
ഖുയാൻ ശ്രിനാഗരിൻന്ദ്രയുടെ ഏറ്റവും പ്രശസ്തമായ ആകർഷണം ഏഴ് നിലകളിലുള്ള ഹുയാ മാ ഖമിൻ വെള്ളച്ചാട്ടം ആണ്. അവസാനം ഖ്വയ് യായ് നദിയിൽ ഒഴുകിയെത്തുന്നു. പാർക്കിൻറെ കിഴക്ക് മലനിരകളിലാണ് ഈ വെള്ളച്ചാട്ടം സ്ഥിതി ചെയ്യുന്നത്. ഫ സവാൻ, ഫാ ടാട്ട് എന്നിവയാണ് മറ്റ് പാർക്കിലെ വെള്ളച്ചാട്ടങ്ങൾ.
The park contains numerous cave systems. The 150 m long Tham Sawan features prehistoric cave paintings. Tham Neramit is dome-like in appearance and features stalactites and stalagmites. Tham Phra Prang, also featuring stalactites and stalagmites, hosts a Buddha image inside. Other caves include Tham Nam Mut and Tham Phra Kho.
സസ്യ ജീവ ജാലങ്ങൾ
പാർക്കിന്റെ മലനിരകൾ നിത്യഹരിതവനങ്ങളും, ഇലപൊഴിയും വനങ്ങളും ആണ് കാണപ്പെടുന്നത്.
Animal species include leopard cat, civet, slow loris, squirrels and bats. Bird life includes green peafowl, osprey, parakeets, kingfishers, orioles and barbets.
അർജുൻ അശോകൻ
മലയാള സിനിമകളിൽ അഭിനയിക്കുന്ന ഇന്ത്യൻ ചലച്ചിത്ര നടനാണ് അർജുൻ അശോകൻ (ജനനം: ഓഗസ്റ്റ് 24, 1993). നടൻ ഹരിശ്രീ അശോകന്റെ മകനാണ്. 2012-ൽ അദ്ദേഹം ഓർക്കുട്ട് ഒരു ഓർമ്മക്കൂട്ട് എന്ന ചിത്രത്തിലൂടെ അരങ്ങേറ്റം നടത്തി. അഞ്ച് വർഷത്തിന് ശേഷം പറവ (2017) എന്ന ചിത്രത്തിലൂടെയാണ് പ്രധാന വേഷം ചെയ്തത്. നടൻ സൗബിൻ ഷാഹിർ സംവിധാനം ചെയ്ത ചിത്രമാണിത്.
സ്വകാര്യ ജീവിതം
2018 ഡിസംബർ 2 ന് അർജുൻ എറണാകുളം സ്വദേശിയും പ്രണയിനിയുമായ നിഖിതയെ വിവാഹം കഴിച്ചു.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രനടന്മാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1993-ൽ ജനിച്ചവർ
ഐറിസ് വാട്ടി
ഐറിസ് ജനുസ്സിലെ ഒരിനം സസ്യമാണ് ഐറിസ് വാട്ടി. ഇത് ലിംനിറിസിന്റെയും ലോഫിറിസ് വിഭാഗത്തിന്റെയും (ക്രസ്റ്റഡ് ഐറിസസ്) ഉപജീനസിലും ഉൾപ്പെടുന്നു. ഇത് ഒരു റൈസോം വർഗ്ഗത്തിൽപ്പെട്ട ബഹുവർഷ സസ്യമാണ്. ചൈന, ബർമ, ഇന്ത്യ എന്നിവിടങ്ങളിലെ തദ്ദേശിയായ ഈ സസ്യത്തിന് ലാവെൻഡർ അല്ലെങ്കിൽ ഇളം നീല പൂക്കളാണ്. ഇതിനെ 'ബാംബൂ ഐറിസ്' എന്നും വിളിക്കുന്നു. ഐറിസ് കൺഫ്യൂസയും ആയി ഇത് ആശയക്കുഴപ്പമുണ്ടാകാറുണ്ട്. മിതശീതോഷ്ണ പ്രദേശങ്ങളിൽ അലങ്കാര സസ്യമായി ഇത് കൃഷി ചെയ്യുന്നു.
വിവരണം
ഈ ഇനത്തിന് 0.7 മില്ലിമീറ്റർ മുതൽ 1.5 സെന്റിമീറ്റർ വരെ വ്യാസമുള്ള മൂലകാണ്ഡങ്ങളുണ്ട്. അവയ്ക്ക് മങ്ങിയ ഇളം പച്ച നിറവും വ്യതിരിക്തമായ മുഴകളും കാണപ്പെടുന്നു. മൂലകാണ്ഡത്തിനു മുകളിൽ കാണപ്പെടുന്ന അടയാളങ്ങളും അവസാന ഋതുക്കളിലെ ഇലകളുടെ അവശിഷ്ടങ്ങളും അവശേഷിക്കുന്നു. മൂലകാണ്ഡം നിന്ന് ചെടികളുടെ കൂട്ടമായി പുറത്തേക്ക് പടർന്ന് വളരുന്നു.
ഇതിന്റെ പത്തോ അതിലധികമോ കൂട്ടമായി കാണപ്പെടുന്ന ഇലകൾ ഒരു ഫാൻ ആകൃതിയായി ക്രമീകരിക്കപ്പെട്ടിരിക്കുന്നു. വാൾ ആകൃതിയിലുള്ളതും മഞ്ഞകലർന്ന പച്ചനിറത്തിലുള്ളതുമായ ഇലകൾക്ക് 30-90 സെന്റിമീറ്റർ (12–35 ഇഞ്ച്) ഉയരവും 3.5–7.5 സെന്റിമീറ്ററും (1–3 ഇഞ്ച്) വരെ വീതിയിലും വളരുന്നു. ഇലകൾക്ക് 10 ഇലഞരമ്പുകളുണ്ട്. മിതമായ പ്രദേശങ്ങളിൽ ഇലകൾ നിത്യഹരിതമാണ്. പത്രങ്ങൾ ഐറിസ് കൺഫ്യൂസയേക്കാൾ വലുതാണ്
ഖർത്താർപൂർ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ഖർത്താർപൂർ.
ഐറിസ് വാട്ടി
വിവരണം
എല്ലാ ക്രെസ്റ്റെഡ് ഐറിസ് ഇനങ്ങളടുെ കൂട്ടത്തിലെ ഏറ്റവും ഉയരമുള്ള ഇനമാണ് ഐറിസ് വാട്ടി.
ഖർത്താർപൂർ
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഖർത്താർപൂർ ൽ 165 വീടുകൾ ഉണ്ട്. ആകെ ജനസംഖ്യ 933 ആണ്. ഇതിൽ 495 പുരുഷന്മാരും 438 സ്ത്രീകളും ഉൾപ്പെടുന്നു. ഖർത്താർപൂർ ലെ സാക്ഷരതാ നിരക്ക് 68.92 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഖർത്താർപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 107 ആണ്. ഇത് ഖർത്താർപൂർ ലെ ആകെ ജനസംഖ്യയുടെ 11.47 ശതമാനമാണ്.
ഐറിസ് വാട്ടി
വിവരണം
തടിച്ച, 'മുള പോലുള്ള' കാണ്ഡം 50–100 സെന്റിമീറ്റർ (20–39 ഇഞ്ച്) ഉയരവും 1-1.5 സെന്റിമീറ്റർ വീതിയും വരെ വളരുന്നു. എന്നിരുന്നാലും, 200 സെന്റിമീറ്റർ (79 ഇഞ്ച്) വരെ ഉയരത്തിൽ വളരുമെന്ന് ചില ഉറവിടങ്ങൾ അവകാശപ്പെടുന്നു. ഇതിന് 5-7 ഹ്രസ്വവും ദൃഢവുമായ ശാഖകളുണ്ട്. പൂഞട്ടുകൾക്ക് 1.5—3 സെന്റിമീറ്റർ നീളം കാണപ്പെടുന്നു.
ഖർത്താർപൂർ
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 293 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 269 പുരുഷന്മാരും 24 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 87.03 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 48.81 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഐറിസ് വാട്ടി
വിവരണം
കാണ്ഡത്തിന് 3–5 സ്പാറ്റുകൾ (പുഷ്പ മുകുളത്തിന്റെ ഇലകൾ) കാണപ്പെടുന്നു. അവ പച്ചനിറത്തിൽ 1.5–2.5 സെന്റിമീറ്റർ നീളവും 1 സെന്റിമീറ്റർ വീതിയും നേർത്തതും ഇടുങ്ങിയതും അണ്ഡാകാരവുമാണ്. കാണ്ഡത്തിൽ (പല ശാഖകളും) 2 മുതൽ 10 വരെ പൂക്കൾ ഉണ്ടാകുന്നു  വസന്തകാലത്തിൽ  അല്ലെങ്കിൽ വസന്തകാല വേനൽക്കാലത്ത്  ഏപ്രിൽ മുതൽ മെയ് വരെ  ഒരു ശാഖയിൽ 2-3 പൂക്കൾ ഉണ്ടാകുന്നു. ഓസ്ട്രേലിയയിൽ, വർഷത്തിന്റെ തുടക്കത്തിലും ശൈത്യകാലത്തിന്റെ ആരംഭത്തിലും വസന്തത്തിന്റെ അവസാനത്തിലും ഇത് പൂവിടുന്നു. 8 മുതൽ 10 ആഴ്ച വരെ സസ്യങ്ങളിൽ 50 വരെ പൂക്കൾ ഉണ്ടാകാം.
7.5–8 സെന്റിമീറ്റർ (3–3 ഇഞ്ച്) വ്യാസത്തിലുള്ള പൂക്കൾ  ഇളം നീല നിറത്തിന്റെ ഛായകളിലും,   പൊടിനീല നിറത്തിലും  നീലലോഹിതവർണ്ണത്തിലും നീല വയലറ്റ് നിറത്തിലും കാണപ്പെടുന്നു. ഐറിസ് കോൺഫ്യൂസ ഐറിസ് ജപ്പോണിക്ക എന്നിവയുടെ പൂക്കളേക്കാൾ വലിയ പൂക്കൾ ഇവയുടെ പ്രത്യേകതയാണ്. സമാന നിറമുള്ള പൂക്കളാണ് പൊതുവേ കാണപ്പെടുന്നത്.
ഇതിന് 2 ജോഡി ദളങ്ങൾ, 3 വലിയ വിദളങ്ങൾ (പുറം ദളങ്ങൾ) കാണപ്പെടുന്നു. അവ 'ഫാൾസ്' എന്നും 3 അകത്തെ ചെറിയ ദളങ്ങൾ സ്റ്റാൻഡേർഡ്സ് എന്നും അറിയപ്പെടുന്നു. ഫാൾസ് താഴോട്ട് ചായ്ഞ്ഞതും അണ്‌ഡാകൃതിയായതും  അല്ലെങ്കിൽ സ്പൂൺ പോലുള്ളവയും ആണ്. ഇവയ്ക്ക് 4.5–6 സെന്റിമീറ്റർ (2–2 ഇഞ്ച്) സെന്റിമീറ്റർ നീളവും 2.4–4 സെന്റിമീറ്റർ വീതിയുമുണ്ട്. ഇവയ്ക്ക് ഇരുണ്ട ലോഹിതവർണ്ണവും, ആഴത്തിലുള്ള മഞ്ഞ, അല്ലെങ്കിൽ ഓറഞ്ച്-മഞ്ഞ നിറത്തിൽ കാണപ്പെടുന്നതിന്റെ മധ്യഭാഗത്ത് വെളുത്ത കുത്തുകൾ കാണപ്പെടുന്നു. ദളത്തിന്റെ അരികുകൾ ചുരുണ്ടതോ, മടങ്ങിയതോ, ഞൊറിവുള്ളതോ ആണ്. സ്റ്റാൻഡേർഡ്സ് വീതികുറഞ്ഞതും 3.5-4 സെന്റിമീറ്റർ (1-2 ഇഞ്ച്) നീളവും 1-1.3 സെന്റിമീറ്റർ വീതിയുമുള്ളവയാണ്. മടങ്ങിയതോ അല്ലെങ്കിൽ‌ ഞൊറിവുള്ളതോ ആയ അരികുകളും ഇതിന്‌ കാണപ്പെടുന്നു.
ഇതിന് 1-2 സെന്റിമീറ്റർ നീളമുള്ള ജനിപുടവും 3 സെന്റിമീറ്റർ നീളമുള്ള മഞ്ഞ കേസരങ്ങൾ, മഞ്ഞ പരാഗകേസരം, 7–8 മില്ലീമീറ്റർ നീളമുള്ള പച്ച, അണ്ഡാശയം എന്നിവ കാണപ്പെടുന്നു. ഇതിന് 3 ഇളം നീല അല്ലെങ്കിൽ നീലലോഹിത വർണ്ണത്തിലും, 3–3.5 സെന്റിമീറ്റർ നീളവും 8-10 മില്ലീമീറ്റർ വീതിയുമുള്ള ജനി ദണ്ഡും വളവുള്ളതും ഞൊറിവുള്ളതുമായ അരികുകളും കാണപ്പെടുന്നു.
ഐറിസ് പൂവിട്ടതിനുശേഷം മെയ് മുതൽ ഓഗസ്റ്റ് വരെയുള്ള കാലത്ത് കുഴലാകൃതിയിലുള്ള (ക്രോസ്-സെക്ഷനിൽ ത്രികോണാകൃതി)  വിത്ത് കാപ്സ്യൂൾ ഉത്പാദിപ്പിക്കുന്നു. കൂർത്ത അരികുകളോടുകൂടിയ പൂക്കൾ 2.8–4.5 സെന്റിമീറ്റർ (1-2 ഇഞ്ച്) നീളവും 1.3–1.5 സെന്റിമീറ്റർ വീതിയുമുള്ളതാണ്. കാപ്സ്യൂളിനുള്ളിൽ, അർദ്ധ-വൃത്താകൃതിയിലുള്ള, തവിട്ടുനിറമുള്ള വിത്തുകൾ കാണപ്പെടുന്നു.
ബയോകെമിസ്ട്രി
2006-ൽ, ഐറിസ് ജപ്പോണിക്ക, ഐറിസ് വാട്ടി, ഐറിസ് സബ്ഡിക്കോട്ടോമ എന്നിവയുൾപ്പെടെ 13 ഇനം ഐറിസുകൾ ക്രോമസോം എണ്ണത്തിന്റെ സൈറ്റോളജിക്കൽ വിശകലനത്തിനായി പഠനവിധേയമാക്കി.
2009-ൽ ചൈനയിൽ നിന്നുള്ള പത്ത് ഐറിസ് ഇനങ്ങളെക്കുറിച്ച് ഒരു പഠനം നടത്തി. ഐറിസ് കോൺഫ്യൂസ, ഐറിസ് ജപ്പോണിക്ക, ഐറിസ് വാട്ടി എന്നിവയതിലുൾപ്പെടുന്നു. ഐറിസ് ജപ്പോണിക്കയും ഐറിസ് വാട്ടിയും തമ്മിൽ സാമ്യമുണ്ടെന്ന് കണ്ടെത്തിയെങ്കിലും ഐറിസ് കോൺഫ്യൂസയുമായി യാതൊരു സാമ്യവും കണ്ടെത്താനായില്ല.
ടാക്സോണമി
'ബാംബൂ ഐറിസ്' എന്ന പൊതുനാമമുള്ള  (ഐറിസ് കോൺഫ്യൂസയെയും പലപ്പോഴും 'ബാംബൂ ഐറിസ്' എന്ന് വിളിക്കുന്നു', ) ഐറിസ് വാട്ടി ഫാൻ ഷേപ്ഡ് ഐറിസ് എന്നും അറിയപ്പെടുന്നു.
ചൈനീസ് ലിപിയിൽ ഇത് 扇形鸢尾 എന്നും ചൈനയിലെ പിഡ്‌ജിനിൽ ഷാൻ സിംഗ് യുവാൻ വെയ് എന്നും അറിയപ്പെടുന്നു.
എബ്രായ ഭാഷയിൽ ഇത് איריס ואט എന്ന് എഴുതിയിരിക്കുന്നു.
ലാറ്റിൻ നിർദ്ദിഷ്ട എപ്പിറ്റെറ്റ് വാട്ടി, മണിപ്പൂരിലെ ഖോൻഗുയി ഹില്ലിൽ ഈ ഇനത്തിന്റെ ഐറിസ് മാതൃക ശേഖരിച്ച ജോർജ്ജ് വാട്ടിനെ പരാമർശിക്കുന്നു.
1892-ൽ 'ഹാൻഡ്‌ബുക്ക് ഓഫ് ഇറിഡേ' (ഹാൻഡ്‌ബ്. ഇറിഡ്.) പേജ് 17-ൽ ബേക്കർ ഇത് വിശദീകരിച്ചു. തുടർന്ന് ജെ.ഡി. ഹുക്കർ 'ഫ്ലോറ ഓഫ് ബ്രിട്ടീഷ് ഇന്ത്യ', (ഫ്ലൈ. ബ്രിട്ട് ഇന്ത്യ, ലണ്ടൻ) വാല്യം 6, ലക്കം 18, പേജ് 273 ജൂലൈ 1892-ൽ പ്രസിദ്ധീകരിച്ചു.
ഐറിസിന്റെ ഒരു ചിത്രം, എവറാർഡും മോർലിയും ചേർന്ന് 'വൈൽഡ് ഫ്ലവേഴ്സ് ഓഫ് ദി വേൾഡ്', പ്ലേറ്റ് 107 ൽ 1970-ൽ പ്രസിദ്ധീകരിച്ചു.
യുണൈറ്റഡ് സ്റ്റേറ്റ്സ് അഗ്രികൾച്ചർ ഡിപ്പാർട്ട്മെന്റിന്റെ അഗ്രികൾച്ചറൽ റിസർച്ച് സർവീസ് 2003 ഏപ്രിൽ 4 ന് ഇത് പരിശോധിച്ചു. തുടർന്ന് 2004 ഡിസംബർ 3 ന് അപ്‌ഡേറ്റുചെയ്‌തു.
ആർ‌എച്ച്എസ് അംഗീകരിച്ച പേരാണ് ഐറിസ് വാട്ടി.
വിതരണവും ആവാസ വ്യവസ്ഥയും
ഐറിസ് വാട്ടി ഏഷ്യയിലെ മിതശീതോഷ്ണ, ഉഷ്ണമേഖലാ പ്രദേശങ്ങളിൽ തദ്ദേശവാസിയാണ്.
വിതരണ പരിധി
ഏഷ്യയിൽ, ചൈനയിൽ ഈ സസ്യം കാണപ്പെടുന്നു. ചൈനീസ് പ്രവിശ്യകളായ ക്സിസാങ് യുനാൻ  എന്നിവിടങ്ങളിലും കാണപ്പെടുന്നു.
ഇന്ത്യയിലും, (ആസമിൽ,    മണിപ്പൂർ, ), മ്യാൻമർ (അല്ലെങ്കിൽ ബർമ)   എന്നിവിടങ്ങളിലും ഈ സസ്യം കാണപ്പെടുന്നു.
ജപ്പാൻ, ഹിമാലയം, , ടിബറ്റ് എന്നിവിടങ്ങളിലും ഈ സസ്യം കാണപ്പെടുന്നു.
ആവാസ കേന്ദ്രം
സമുദ്രനിരപ്പിൽ നിന്ന് 1,800 മുതൽ 2,300 മീറ്റർ വരെ (5,900 മുതൽ 7,500 അടി വരെ) ഉയരത്തിൽ  പുൽമേടുകളിലും (പുൽത്തകിടുകളിലും) വനപരിധിയിലും നദികളുടെ അരികിലും ഈ സസ്യം വളരുന്നു.
കൃഷി
യു‌എസ്‌ഡി‌എ സോൺ 8 മുതൽ 10 വരെ ഈ സസ്യം പ്രതികൂല സാഹചര്യങ്ങളെ അതിജീവിച്ചു വളരുന്ന സസ്യമാണ്. യൂറോപ്യൻ സോൺ എച്ച് 4 നും ഇത് ഹാർഡി സസ്യം ആണ്. ഈ സസ്യം മിതമായ ശൈത്യകാലത്തെ അതിജീവിക്കുകയോ അല്ലെങ്കിൽ പ്രത്യേകിച്ചും ചെടികൾ പുതയിടുകയാണെങ്കിൽ-16°C നേരിയ താപനിലയിൽ കുറവുള്ള തണുപ്പ് സഹിക്കുകയോ ചെയ്യുന്നു. വടക്കൻ കാലാവസ്ഥയിൽ ഇത് ഹാർഡി അല്ല, അതിനാൽ ഇത് ഒരു ഹരിതഗൃഹത്തിലോ അല്ലെങ്കിൽ ഒരു തണുത്ത ആൽപൈൻ വീട്ടിലോ വളർത്തണം.
നന്നായി വരണ്ട, നേരിയ വളക്കൂറുള്ള (ജൈവമണ്ണ്‌ അടങ്ങിയ) മണ്ണിൽ ഈ സസ്യം വളരുന്നു. .ന്യൂട്രൽ അല്ലെങ്കിൽ അസിഡിറ്റി ഉള്ള മണ്ണ് ഇതിന് അനുയോജ്യമാണ്.(6.5 മുതൽ 7.8 വരെ പിഎച്ച് അളവ്). നല്ല സൂര്യപ്രകാശവും ഭാഗിക തണലും ഉള്ള സ്ഥലങ്ങൾ ഈ സസ്യം ഇഷ്ടപ്പെടുന്നു. എന്നാൽ തുറന്ന ഇടങ്ങളും ചെടിയുടെ ഉയരം കാരണം കാറ്റത്ത് ചെടി ചരിയാൻ സാധ്യതയുള്ളതിനാൽ ഉയർന്ന കാറ്റിന് സാധ്യതയുള്ള സ്ഥലങ്ങളും ഈ സസ്യത്തിന് അനുയോജ്യമല്ല.
വളരുന്ന സീസണിൽ ഇതിന് ശരാശരി ജലം ആവശ്യം വരുന്നു. കെട്ടികിടക്കുന്ന ജലം ഇതിന് അനുയോജ്യമല്ല. ശൈത്യകാലത്ത് നനഞ്ഞ അവസ്ഥ വേര് അഴുകിയേക്കാം.
കട്ട് പൂക്കൾ വേണ്ടി 'പ്രകൃതിദത്തമായ' തോപ്പുകളിൽ  മറ്റു പൂക്കളുമായി ഇടകലർത്തി ഇതിനെ വളർത്താം  ഇത് കണ്ടെയ്നറുകളിലും സംരക്ഷണവലയങ്ങളിലും വളർത്തുന്നതിന് അനുയോജ്യമാണ്.
സ്ലഗ്ഗുകളും ഒച്ചുകളും ഇതിനെ ബാധിക്കുന്നു. ചില ഐറിസ് കർഷകർ കാണ്ഡത്തിനു 'താങ്ങുകൊടുക്കണമെന്ന് അഭിപ്രായപ്പെടുന്നു. (ഉയരമുള്ള കാണ്ഡം വീഴുന്നത് തടയാൻ) ഈ സസ്യം ഏകദേശം 10 വർഷം വരെ നിലനിന്നേക്കാം.
പ്രജനനം
വിഭജനം വഴി അല്ലെങ്കിൽ വിത്ത് വഴിയും ഇതിനെ പ്രജനനം നടത്താം. കാണ്ഡം മുറിച്ചു നടുന്നതിലൂടെയും വംശവർദ്ധനവ് നടത്താം. കാണ്ഡം വെട്ടിയെടുത്ത് 1-2 ആഴ്ചയ്ക്കുള്ളിൽ വെള്ളത്തിൽ മുക്കിവച്ചിരുന്നതിനു ശേഷം വേരുകൾ പുറത്തുവന്ന ഉടൻ പുതിയ ചെടി ആയി നട്ടുവളർത്താം. പിന്നീട് പൂന്തോട്ടത്തിനായി തയ്യാറാക്കാം. വെള്ളത്തിൽ കരിക്കട്ട കഷണങ്ങൾ ഇട്ടുണ്ടെങ്കിൽ മികച്ച ഫലം ലഭിക്കും.
വിത്തിൽ നിന്ന് വംശവർദ്ധനവ് നടത്തുന്നതിന്, കാപ്സ്യൂളുകളിൽ നിന്ന് വിത്ത് ശേഖരിക്കുകയും പാകമാകുമ്പോൾ വിത്ത് വായുസഞ്ചാരമുള്ള കണ്ടെയ്നറുകളിൽ, കോൾഡ്ഫ്രെയിമിനുള്ളിൽ അല്ലെങ്കിൽ ചൂടേല്ക്കാത്ത ഹരിതഗൃഹത്തിൽ വിതയ്ക്കുകയും ചെയ്യാവുന്നതാണ്.
സങ്കരയിനങ്ങളും കൃഷികളും
ഇതിന് നിരവധി സങ്കരയിനങ്ങളാണുള്ളത്. കൾട്ടിവറുകളും ഉൾപ്പെടുന്നു.
അറിയപ്പെടുന്ന മറ്റുള്ളവ - 'ബിശ്വത്', 'ഐസിസ്', 'ജോൺസ്റ്റൺ ക്ലോൺ', 'ദി എല്ലിസ് വാട്ടി', 'ട്രെങ്‌വെയ്‌ന്റൺ', 'വാർഡ്സ് ഫോം', 'വാട്ടി ആൽ‌ബ'
വിഷാംശം
മറ്റു പല ഐറിസുകളെയും പോലെ, ഈ ചെടിയുടെ മിക്ക ഭാഗങ്ങളും വിഷമാണ് (റൈസോം, ഇലകൾ), തെറ്റായി ആഹരിച്ചാൽ വയറുവേദനയ്ക്കും ഛർദ്ദിക്കും ഈ സസ്യഭാഗങ്ങൾ കാരണമാകുന്നു. ചെടി കൈകാര്യം ചെയ്യുന്നത് ചർമ്മത്തിൽ അസ്വസ്ഥതയുണ്ടാക്കാനോ അലർജി ഉണ്ടാക്കാനോ ഇടയാക്കുന്നു.
പുറത്തേക്കുള്ള കണ്ണികൾ
വർഗ്ഗം:ചൈനയിലെ സസ്യജാലം വർഗ്ഗം:ഇറിഡേസീ
ആഗസ്റ്റ് 15 (ചലച്ചിത്രം)
മമ്മൂട്ടി നായകനായി ഷാജി കൈലാസ് സംവിധാന നിർവഹിച്ച് 2011 മാർച്ചിൽ പുറത്തിറങ്ങിയ മലയാളചലച്ചിത്രമാണ് ആഗസ്റ്റ് 15. ഇതിന്റെ തിരക്കഥ എസ്.എൻ. സ്വാമിയുടേതാണ്. 1988-ൽ പുറത്തിറങ്ങിയ സിബി മലയിൽ സംവിധാനം ചെയ്ത എസ്.എൻ. സ്വാമി തന്നെ തിരക്കഥ എഴുതിയ ആഗസ്റ്റ് 1 എന്ന ചിത്രത്തിന്റെ രണ്ടാം ഭാഗമാണ് ഈ ചിത്രം.
അഭിനേതാക്കൾ
വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഷാജി കൈലാസ് സം‌വിധാനം ചെയ്ത ചലച്ചിത്രങ്ങൾ വർഗ്ഗം:എസ്.എൻ സ്വാമി കഥയെഴുതിയ ചലച്ചിത്രങ്ങൾ വർഗ്ഗം:എം. മണി നിർമ്മിച്ച ചലച്ചിത്രങ്ങൾ
രണ്ട് നയാ പൈസ നാണയം
ഇന്ത്യൻ രണ്ട് നയാ പൈസ ( ആംഗലം:2 naya paise   ) ഇന്ത്യൻ നാണയവ്യവസ്ഥ യുടെ ഒരു യൂണിറ്റ് ആയിരുന്നു. ഇന്ത്യൻ രൂപയുടെ അമ്പതിലൊന്ന് ആയിരുന്നു ഇതിന്റെ മൂല്യം. പൈസയുടെ ചിഹ്നം p.
ചരിത്രം
1957-ന് മുമ്പ് ഇന്ത്യൻ രൂപ ഡെസിമലൈസ് ചെയ്യപ്പെട്ടിരുന്നില്ല, എ.ഡി 1835 മുതൽ 1957 വരെയുള്ള രൂപയെ 16 വർഷങ്ങളായി വിഭജിച്ചു. ഓരോ അന്നയെയും നാല് ഇന്ത്യൻ പീസുകളായി വിഭജിച്ചു, ഓരോ പൈസും മൂന്ന് ഇന്ത്യൻ പൈകളായി 1947ൽ പൈ വിലയില്ലാതാക്കി. നാണയനിർമ്മാണത്തിനുള്ള മെട്രിക് സമ്പ്രദായം സ്വീകരിക്കുന്നതിന് 1955 ൽ ഇന്ത്യ " ഇന്ത്യൻ നാണയ നിയമം " ഭേദഗതി ചെയ്തു. പൈസ നാണയങ്ങൾ 1957 ൽ അവതരിപ്പിച്ചു, എന്നാൽ 1957 മുതൽ 1964 വരെ നാണയത്തെ "നയാ പൈസ" (ഇംഗ്ലീഷ്:  naya paise ) എന്നാണ് വിളിച്ചിരുന്നത്. 1964 ജൂൺ 1-ന് "നയാ" എന്ന പദം ഉപേക്ഷിക്കുകയും വിഭാഗത്തെ "ഒരു പൈസ" എന്ന് വിളിക്കുകയും ചെയ്തു. "ദ ഡെസിമൽ സീരീസിന്റെ" ഭാഗമായി പൈസ നാണയങ്ങൾ നൽകി.
അച്ചടി
1957 മുതൽ 1963 വരെ ബോംബെയിലെ ഇന്ത്യാ ഗവൺമെന്റ് പുതിനയിൽ (ഇന്നത്തെ മുംബൈ) രണ്ട് നെയ് പെയ്‌സ് നാണയങ്ങളും പുതിന അടയാളമായി ജനിച്ച ചിഹ്നമായ small (ചെറിയ ഡോട്ട് / ഡയമണ്ട്) അച്ചടിച്ചു. നാണയം ഡിമോണിറ്റൈസ് ചെയ്തു.
ആകെ മിന്റേജ്
1957 മുതൽ 1964 വരെ മൊത്തം 1,826,326,000 നാണയങ്ങൾ അച്ചടിച്ചു.
രചന/ഘടന
മെഡാലിക് ഓറിയന്റേഷനിൽ കുപ്രോണിക്കൽ അലോയ്യിൽ നിന്ന് രണ്ട് നെയ് പൈസ് നാണയങ്ങൾ അച്ചടിച്ചു. 2.95 ഗ്രാം ഭാരം, 18 mm വ്യാസമുള്ള നാണയങ്ങൾ  1.8 mm കനം 1.8 mm. എട്ട് നോട്ടുകളുള്ള സ്കാലോപ്പ്, നാണയങ്ങൾക്ക് സുഗമമായ അരികുണ്ടായിരുന്നു.
പരാമർശങ്ങൾ
വർഗ്ഗം:ഇന്ത്യയിലെ നാണയങ്ങൾ വർഗ്ഗം:Pages with unreviewed translations വർഗ്ഗം:നയാ പൈസ
ഉപാണുകണങ്ങൾ
താഴെ പറയുന്ന കണങ്ങൾ ഒരു ആറ്റത്തിൽ കാണപ്പെടുന്നു.
ഇലക്ട്രോൺ: ഋണ (negative) ചാർജ് വഹിക്കുന്ന കണങ്ങളാണിവ. പിണ്ഡത്തിലും വലിപ്പത്തിലും ആണുവിലെ മൂന്നു കണങ്ങളിൽ വച്ച് ഏറ്റവും ചെറുത്.ഒരു ഇലക്ട്രോൺ കണത്തിൻ‌റ്റെ പിണ്ഡം 9.11x10-31kg ആയി കണക്കാക്കുന്നു. പ്രോട്ടോൺ: ധന (positive) ചാർജ് വഹിക്കുന്ന ഉപ ആറ്റോമിക കണം. പിണ്ഡം ഇലക്ട്രോണിന്റെ പിണ്ഡത്തിന്റെ 1836 മടങ്ങാണ്. ന്യൂട്രോൺ: ചാർജില്ലാത്ത കണമാണ് ഇത്. ഇലക്ട്രോണിന്റെ 1839 മടങ്ങാണ് ഇതിന്റെ പിണ്ഡം.
ക്വാർക്കുകൾ എന്ന അടിസ്ഥാന കണങ്ങൾ കൊണ്ടാണ് പ്രോട്ടോൺ,ന്യൂട്രോൺ എന്നിവ നിർമ്മിതമായിരിക്കുന്നത്. ആറ്റോമിക കണങ്ങളുടെ എണ്ണം ഓരോ മൂലകങ്ങളുടെ അണുക്കളിലും വ്യത്യസ്തമാണ്. ഒരേ മൂലകത്തിന്റെ അണുക്കളിൽ പ്രോട്ടോണുകളുടെ എണ്ണം തുല്യമായിരിക്കും.പ്രോട്ടോണുകളുടേയും ഇലക്ട്രോണുകളുടേയും എണ്ണം തുല്യമാണെങ്കിൽ അണു വൈദ്യുതപരമായി തുലനാവസ്ഥയിലായിരിക്കും(neutral). ഇലക്ട്രോണുകളുടെ എണ്ണം പ്രോട്ടോണുകളുടെ എണ്ണത്തേക്കാൾ കൂടുതലോ കുറവോ ആണെങ്കിൽ അവയെ അയോൺ എന്നു വിളിക്കുന്നു.
ന്യൂക്ലിയർ ഫിഷൻ‍, ഫ്യൂഷൻ, റേഡിയോ ആക്റ്റിവിറ്റി ക്ഷയം എന്നീ പ്രവർത്തനങ്ങൾ മൂലം അണുവിലെ പ്രോട്ടോണുകളുടേയും ന്യൂട്രോണുകളുടേയും എണ്ണത്തിലും മാറ്റം വരുന്നു. അങ്ങനെ ഒരു മൂലകത്തിന്റെ അണു മറ്റൊരു മൂലകമായി രൂപാന്തരം പ്രാപിക്കുന്നു.
വർഗ്ഗം:ഉപാണുകണങ്ങൾ
ആൻഡ്രിയ ഡ്വർക്കിൻ
ആൻഡ്രിയ റീറ്റ ഡ്‌വർക്കിൻ ഇംഗ്ലീഷ്:Andrea Rita Dworkin (സെപ്റ്റംബർ 26, 1946 - ഏപ്രിൽ 9, 2005) ഒരു അമേരിക്കൻ റാഡിക്കൽ ഫെമിനിസ്റ്റ് എഴുത്തുകാരിയും അശ്ലീലസാഹിത്യം വിശകലനം ചെയ്യുന്നതിലൂടെ അറിയപ്പെടുന്ന ആക്ടിവിസ്റ്റുമായിരുന്നു 1974-ൽ ആരംഭിച്ച അവളുടെ ഫെമിനിസ്റ്റ് രചനകൾ 30 വർഷം നീണ്ടുനിന്നു. ഒരു ഡസൻ സോളോ കൃതികളിലായി അവ അച്ചടിച്ചിട്ടുണ്ട്: ഒൻപത് നോൺ ഫിക്ഷൻ പുസ്തകങ്ങൾ, രണ്ട് നോവലുകൾ, ചെറുകഥകളുടെ ഒരു ശേഖരം. മറ്റൊരു മൂന്ന് വാല്യങ്ങൾ യുഎസ് ഭരണഘടനാ നിയമ പ്രൊഫസറും ഫെമിനിസ്റ്റ് ആക്ടിവിസ്റ്റുമായ കാതറിൻ എ മക്കിന്നനുമായി സഹ-എഴുതുകയോ എഡിറ്റ് ചെയ്യുകയോ ചെയ്യുക വഴി പ്രസിദ്ധീകരിച്ചിട്ടുണ്ട്.
പുരുഷാധിപത്യ പശ്ചാത്തലത്തിൽ സ്ത്രീകൾക്കെതിരെയുള്ള പുരുഷന്മാരുടെ ലൈംഗികാതിക്രമങ്ങളുടെ പ്രിസത്തിലൂടെ പാശ്ചാത്യ സമൂഹം, സംസ്കാരം, രാഷ്ട്രീയം എന്നിവ വിശകലനം ചെയ്യുക എന്നതാണ് ഡ്വർക്കിന്റെ കൃതിയുടെ പ്രധാന ലക്ഷ്യം. ജോവാൻ ഓഫ് ആർക്ക്, മാർഗരറ്റ് പാപ്പാൻഡ്രൂ, നിക്കോൾ ബ്രൗൺ സിംപ്സൺ എന്നിവരുടെ ജീവിതം ഉൾപ്പെടെ നിരവധി വിഷയങ്ങളെകുറിച്ച് അവൾ എഴുതി; അവൾ ഷാർലറ്റ് ബ്രോണ്ടെ, ജീൻ റൈസ്, ലിയോ ടോൾസ്റ്റോയ്, കോബോ അബെ, ടെന്നസി വില്യംസ്, ജെയിംസ് ബാൾഡ്വിൻ, ഐസക് ബാഷെവിസ് ഗായകൻ എന്നിവരുടെ സാഹിത്യം വിശകലനം ചെയ്തിട്ടുണ്ട് യക്ഷിക്കഥകൾ, സ്വവർഗരതി, ലെസ്ബിയനിസം, കന്യകാത്വം, യഹൂദ വിരുദ്ധത, ഇസ്രായേൽ ഭരണകൂടം എന്നിവയുൾപ്പെടെ ചരിത്രപരമായി എഴുതപ്പെട്ടതോ പുരുഷന്മാരുടെ വീക്ഷണകോണിൽ നിന്ന് വിവരിച്ചതോ ആയ വിഷയങ്ങളുടെ പരിശോധനയിൽ അവൾ തന്റേതായ റാഡിക്കൽ ഫെമിനിസ്റ്റ് കാഴ്ചപ്പാട് കൊണ്ടുവന്നു., ഹോളോകോസ്റ്റ്, ബയോളജിക്കൽ മേന്മ, വംശീയത. മാധ്യമസ്വാതന്ത്ര്യം പൗരസ്വാതന്ത്ര്യങ്ങൾ തുടങ്ങിയ അടിസ്ഥാന സങ്കൽപ്പങ്ങളെ അവൾ ചോദ്യം ചെയ്തു. ബുദ്ധി, ഭയം, ധൈര്യം, സമഗ്രത എന്നിവയുടെ ലൈംഗിക രാഷ്ട്രീയത്തെ അവൾ സിദ്ധാന്തിച്ചു. ബലാത്സംഗം, ബാറ്ററി, വേശ്യാവൃത്തി, അശ്ലീലസാഹിത്യം എന്നിവയിൽ പ്രകടമാകുന്ന ഒരു പുരുഷ മേധാവിത്വ രാഷ്ട്രീയ പ്രത്യയശാസ്ത്രത്തെ അവർ വിവരിച്ചു.
ടോർ ടോർ
ടോർ മഹസീർ അല്ലെങ്കിൽ ടോർ ബാർബ് എന്നറിയപ്പെടുന്ന സിപ്രിനിഡ് മത്സ്യത്തിൻറെ ഒരു സ്പീഷീസായ ടോർ ടോർ ബംഗ്ലാദേശ്, ഭൂട്ടാൻ, ഇന്ത്യ, നേപ്പാൾ, പാകിസ്താൻ എന്നിവിടങ്ങളിൽ പാറക്കൂട്ടങ്ങൾക്കിടയിലും അതിവേഗം ഒഴുകുന്ന നദികളിലും അരുവികളിലും കാണപ്പെടുന്നു. അമിതമായ മത്സ്യബന്ധനത്താൽ ഇതിൻറെ ജനസംഖ്യ അതിവേഗം കുറയുന്നു. ഈ മത്സ്യം, ഏകദേശം 36 സെന്റീമീറ്റർ നീളത്തിൽ (14 ഇഞ്ച്) വരെ വളരുന്നു. എന്നാൽ 150 സെന്റീമീറ്റർ നീളവും (4.9 അടി) രേഖപ്പെടുത്തിയിട്ടുണ്ട്. പരമാവധി നീളം 200 സെന്റീമീറ്റർ ആണ്.
പുറം കണ്ണികൾ
വർഗ്ഗം:പരലുകൾ വർഗ്ഗം:മത്സ്യങ്ങൾ
സെൻട്രൽ ഇൻസ്റ്റിട്യൂട്ട് ഓഫ് എഡ്യൂക്കേഷണൽ ടെക്നോളജി
വിദ്യാഭ്യാസത്തിന്റെ ഗുണനിലവാരം വിപുലീകരിക്കുന്നതിനും മെച്ചപ്പെടുത്തുന്നതിനുമായി ബഹുജനമാധ്യമ സാങ്കേതികവിദ്യയുടെ ഉപയോഗം പ്രോത്സാഹിപ്പിക്കുന്നതിനായി നാഷണൽ കൗൺസിൽ ഓഫ് എജ്യുക്കേഷണൽ റിസർച്ച് ആൻഡ് ട്രെയിനിംഗ് (NCERT) ന് കീഴിൽ ഒരു നോഡൽ ഏജൻസിയായി രൂപീകരിച്ച ഒരു സ്വയംഭരണ സ്ഥാപനമാണ് സെൻട്രൽ ഇൻസ്റ്റിറ്റ്യൂട്ട് ഓഫ് എഡ്യൂക്കേഷണൽ ടെക്‌നോളജി (സിഐഇടി). സ്കൂൾ തലത്തിൽ ഇന്ത്യാ ഗവൺമെന്റിന്റെ വിദ്യാഭ്യാസ മന്ത്രാലയമാണ് ഈ സ്ഥാപനത്തിന് ധനസഹായം നൽകുന്നത്.
പ്രവർത്തനമേഖല
നാഷണൽ കൗൺസിൽ ഓഫ് എഡ്യൂക്കേഷണൽ റിസർച്ച് ആന്റ് ട്രെയിനിംഗിനു (NCERT) കീഴിൽ, 1984-ൽ കേന്ദ്ര മാനവവിഭവശേഷി വികസന മന്ത്രാലയം സ്ഥാപിച്ചതാണ് സെൻട്രൽ ഇൻസ്റ്റിറ്റ്യൂട്ട് ഓഫ് എഡ്യൂക്കേഷണൽ ടെക്നോളജി (CIET). ന്യൂഡൽഹിയിലെ എൻസിഇആർടിയിലെ എൻഐഇ കാമ്പസിലാണ് ഇൻസ്റ്റിറ്റ്യൂട്ട് സ്ഥിതി ചെയ്യുന്നത്. എൻ.സി.ഇ.ആർ.ടിയുടെ രണ്ട് വകുപ്പുകൾ, സെന്റർ ഫോർ എജ്യുക്കേഷണൽ ടെക്നോളജി, ഡിപ്പാർട്ട്മെന്റ് ഓഫ് ടീച്ചിംഗ് എയ്ഡ്സ് എന്നിവ സംയോജിപ്പിച്ചാണ് ഇൻസ്റ്റിറ്റ്യൂട്ടിന്റെ ഉത്ഭവം. റേഡിയോ, ടെലിവിഷൻ, സിനിമകൾ, സാറ്റലൈറ്റ് കമ്മ്യൂണിക്കേഷൻസ്, സൈബർ മീഡിയ തുടങ്ങിയ മാധ്യമ ശാഖകളെ കേന്ദ്രീകരിച്ചാണ് ഇൻസ്റ്റിറ്റ്യൂട്ടിന്റെ പ്രവർത്തനങ്ങൾ നിർവഹിക്കപ്പെടുന്നത്. വിദ്യാഭ്യാസ സാങ്കേതികവിദ്യയുടെ പ്രോത്സാഹനം, ഉദ്യോഗസ്ഥർക്ക് പരിശീലനം, സ്റ്റേറ്റ് ഇൻസ്റ്റിറ്റ്യൂട്ട് ഓഫ് എഡ്യൂക്കേഷൻ ടെക്നോളജി (SIET), കൺസൾട്ടൻസി, മീഡിയ എന്നിവയുടെ പ്രവർത്തനങ്ങളുടെ ഏകോപനം തുടങ്ങിയ വിവിധ പ്രവർത്തനങ്ങളിൽ ഈ സംവിധാനം ഏർപ്പെട്ടിരിക്കുന്നു.
സൗകര്യങ്ങൾ
കലാകാരന്മാരുടെ സ്റ്റുഡിയോകൾ, രണ്ട് സൗണ്ട് സ്റ്റുഡിയോകൾ, ടെക്നിക്കൽ കൺട്രോൾ റൂമുകൾ, ആംഫി തിയേറ്റർ, രണ്ട് ടെലിവിഷൻ സ്റ്റുഡിയോകൾ, വർക്ക്ഷോപ്പ്, സെമിനാർ റൂമുകൾ, റിഹേഴ്സൽ ഏരിയകൾ, പ്രൊജക്ഷൻ സൗകര്യങ്ങൾ, ലൈബ്രറി, കാന്റീൻ, അഡ്മിനിസ്ട്രേറ്റീവ് ഏരിയകൾ  എന്നിവയുള്ള വിശാലമായ കെട്ടിടത്തിലാണ് ഇൻസ്റ്റിറ്റ്യൂട്ട് പ്രവർത്തിക്കുന്നത്. ബാച്ചിലേഴ്സ്, മാസ്റ്റേഴ്സ്, ഡോക്ടറൽ തലങ്ങളിൽ വിദ്യാഭ്യാസ കോഴ്സുകളും ഇൻസ്റ്റിറ്റ്യൂട്ട് നൽകുന്നു.
അവലംബം
വർഗ്ഗം:വിദ്യാഭ്യാസസ്ഥാപനങ്ങൾ
മങ്ങാട് നടേശൻ
കർണാടക സംഗീതജ്ഞനും സംഗീത അദ്ധ്യാപകനുമാണ് മങ്ങാട് നടേശൻ.
ജീവിതരേഖ
കൊല്ലം ജില്ലയിലെ മങ്ങാട് സ്വദേശിയാണ്. തിരുവനന്തപുരം സ്വാതിതിരുനാൾ സംഗീത കോളേജിൽ ശെമ്മങ്കുടി ശ്രീനിവാസ അയ്യർ അടക്കമുള്ള ഗുരുനാഥന്മാരിൽനിന്നാണ് സംഗീതത്തിൽ ശിക്ഷണം നേടിയത്. ആകാശവാണിയിൽ ജോലി ലഭിച്ചതോടെ തൃശൂർ നഗരത്തിൽ താമസമാക്കി. ആകാശവാണിയുടെ ദേശീയ സംഗീത പരിപാടിയിലടക്കം കച്ചേരി നടത്തിയിട്ടുള്ള അദ്ദേഹം കേരളത്തിലെ മികച്ച സംഗീതഗുരുനാഥന്മാരിൽ ഒരാളാണ്.
അവലംബം
വർഗ്ഗം:കർണ്ണാടകസംഗീതജ്ഞർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:കൊല്ലം ജില്ലയിൽ ജനിച്ചവർ
അഗസ്റ്റ, മെയിൻ
അഗസ്റ്റ പട്ടണം അമേരിക്കൻ എക്യനാടുകളുടെ സംസ്ഥാനമായ മെയിനിൻറെ തലസ്ഥാനവും കെന്നെബെക് കൌണ്ടി യുടെ കൌണ്ടി സീറ്റുമാണ്. അഗസ്റ്റ പട്ടണത്തിലെ ജനസംഖ്യ 2010 ലെ സെൻസസ് പ്രകാരം 19,136 ആണ്. യു.എസിലെ സംസ്ഥാന തലസ്ഥാനങ്ങളിൽ ചെറിയ ജനസംഖ്യള്ള മൂന്നാമത്തെ പട്ടണമാണ അഗസ്റ്റ.
ഭൂമിശാസ്ത്രം
യു.എസിൻറെ ഏറ്റവും കിഴക്കേ അറ്റത്തു സ്ഥിതി ചെയ്യുന്ന അഗസ്റ്റ പട്ടണത്തിൻറെ അക്ഷാംശ രേഖാംശങ്ങൾ 44°18′26″N 69°46′54″W ആണ്.
സുദർശൻ ഷെട്ടി
ചിത്രകാരനും ഇൻസ്റ്റലേഷൻ കലാകാരനുമാണ് സുദർശൻ ഷെട്ടി. കൊച്ചി-മുസിരിസ് ബിനാലെ മൂന്നാം എഡിഷൻെറ ആർട്ടിസ്റ്റിക് ഡയറക്ടർ-ക്യൂറേറ്ററാണ്.
ജീവിതരേഖ
1961ൽ മംഗലാപുരത്ത് ജനിച്ചു. മുംബൈയിലെ സർ ജെജെ സ്കൂൾ ഓഫ് ആർട്സിൽ നിന്നു പെയിന്റിങ്ങിൽ ബിരുദം നേടി. ആദ്യകാലത്തു ചിത്രകാരനായിരുന്നെങ്കിലും പിന്നീട് ഇൻസ്റ്റലേഷനിലേക്കുമാറി. ഹക്കാത്ത റിവെറെയിൻ എയർ പദ്ധതിയുടെ ഭാഗമായി ജപ്പാനിലെ ഫുക്കുവോക്കിയിൽ ശിൽപം പണിയാനുള്ള സംഘത്തിൽ ഇന്ത്യയിൽ നിന്നുള്ള ഏകകലാകാരനായിരുന്നു സുദർശൻ ഷെട്ടി.
സൃഷ്ടികൾ
എവരി ബ്രോക്കൺ മോമെന്റ്, പീസ് ബൈ പീസ്, ദ് പീസസ് എർത്ത് ടുക്ക് എവേ തുടങ്ങിയവയാണു സുദർശന്റെ പ്രധാന സൃഷ്ടികൾ.
പുറം കണ്ണികൾ
വർഗ്ഗം:ഇന്ത്യൻ ചിത്രകാരന്മാർ വർഗ്ഗം:1961-ൽ ജനിച്ചവർ
കോപ്പർ ഐ.യു.ഡി
ഗർഭധാരണനിരോധനത്തിനായി ഉപയോഗിക്കപ്പെടുന്ന ഒരു ഉപകരണമാണ് കോപ്പർ ഇൻട്രായൂട്ടറിൻ ഡിവൈസ് അഥവാ കോപ്പർ ഐ.യു.ഡി. ടീ ആകൃതിയുള്ളത് കൊണ്ട് കോപ്പർ ടീ എന്നും അറിയപ്പെടുന്നു. ചെമ്പ് ഉൾക്കൊള്ളുന്നതായതുകൊണ്ടാണ് കോപ്പർ എന്ന് ചേർത്തുപറയുന്നത്. ഗർഭപാത്രത്തിൽ നിക്ഷേപിക്കപ്പെടുന്ന ഈ ഉപകരണം പന്ത്രണ്ട് വർഷം വരെ ഫലം ചെയ്യുന്നതായി കാണപ്പെടുന്നു. ജനനനിയന്ത്രണത്തിന്റെ ഏറ്റവും ഫലപ്രദമായ രൂപമായി ഇത് വിലയിരുത്തപ്പെടുന്നു. അടിയന്തര സാഹചര്യത്തിലും (അഞ്ചുദിവസം വരെയുള്ള ഗർഭം പോലും ഒഴിവാക്കാൻ ഐ.യു.ഡി സ്ഥാപിക്കുന്നതുമൂലം കഴിയും), ദീർഘകാലാടിസ്ഥാനത്തിലും ഏതുപ്രായത്തിലുള്ളവർക്കും സുരക്ഷിതമായ ഒരു മാർഗമാണ് ഇത്. ഈ ഉപകരണം നീക്കുന്നതോടെ വേഗത്തിൽ തന്നെ ഗർഭധാരണശേഷി തിരികെ കിട്ടുന്നു എന്നതും ശ്രദ്ധേയമാണ്. ചെമ്പിന്റെ സാന്നിദ്ധ്യം ശുക്ലത്തിലെ ബീജങ്ങളെ നശിപ്പിക്കുന്നതാണ് ഇതിന്റെ പ്രവർത്തനരീതി.
ലക്ഷ്മണ
കൗരവരാജാവ് സുയോധനൻ്റെയും രാജ്ഞി ഭാനുമതിയുടെയും ( കലിംഗ രാജകുമാരി ) കൂടാതെ മയൂരി (ത്രിലോകപുര രാജകുമാരി) പുത്രി. യുവരാജാവ് ലക്ഷ്മണൻ്റെ ഇരട്ട സഹോദരി. സ്വയംവരത്തിൽ കൃഷ്ണന് ജാംബവതിയിൽ ജനിച്ച സാംബനാൽ അപഹരിക്കപെട്ടു. ഇരുവരുടെയും പുത്രനാണ് ഉഷ്‌നീകൻ.
കോപ്പർ ഐ.യു.ഡി
ഉപയോഗങ്ങൾ
കോപ്പർ ഐയുഡികൾ ദീർഘകാലം പ്രവർത്തിക്കുന്ന റിവേഴ്‌സിബിൾ ഗർഭനിരോധന മാർഗ്ഗമാണ്, ലഭ്യമായ ഏറ്റവും ഫലപ്രദമായ ഗർഭനിരോധന മാർഗ്ഗങ്ങളിലൊന്നാണിത്. ഫ്രെയിമിന്റെ തരവും ചെമ്പിന്റെ അളവും വ്യത്യസ്ത കോപ്പർ ഐയുഡി മോഡലുകളുടെ ഫലപ്രാപ്തിയെ ബാധിക്കും. 1 വർഷത്തെ ഉപയോഗത്തിന് ശേഷം വ്യത്യസ്ത മോഡലുകളുടെ പരാജയ നിരക്ക് 0.1 മുതൽ 2.2% വരെ വ്യത്യാസപ്പെടുന്നു. 380 mm² ചെമ്പിന്റെ ഉപരിതല വിസ്തീർണ്ണമുള്ള T- ആകൃതിയിലുള്ള മോഡലുകൾക്ക് ഏറ്റവും കുറഞ്ഞ പരാജയ നിരക്ക് ഉണ്ട്. TCu 380A (ParaGard) ന് ഒരു വർഷത്തെ പരാജയ നിരക്ക് 0.8% ആണ്, കൂടാതെ 12 വർഷത്തെ പരാജയ നിരക്ക് 2.2% ആണ്.. 12 വർഷത്തെ ഉപയോഗത്തിൽ, ചെമ്പിന്റെ ഉപരിതല വിസ്തീർണ്ണം കുറവുള്ള മോഡലുകൾക്ക് ഉയർന്ന പരാജയ നിരക്ക് ഉണ്ട്. TCu 220A യുടെ 12 വർഷത്തെ പരാജയ നിരക്ക് 5.8% ആണ്. ഫ്രെയിംലെസ്സ് GyneFix-ന്റെ പരാജയ നിരക്ക് പ്രതിവർഷം 1% ൽ താഴെയാണ്. ലോകമെമ്പാടും, കുറഞ്ഞ ഫലപ്രാപ്തി നിരക്കുള്ള പഴയ IUD മോഡലുകൾ ഇനി ഉൽപ്പാദിപ്പിക്കപ്പെടുന്നില്ല.
റിവേഴ്‌സിബിൾ ഗർഭനിരോധനത്തിന്റെ മറ്റ് രൂപങ്ങളിൽ നിന്ന് വ്യത്യസ്തമായി, കോപ്പർ ഐയുഡികളുടെ സാധാരണ ഉപയോഗ പരാജയ നിരക്കും തികഞ്ഞ ഉപയോഗ പരാജയ നിരക്കും തുല്യമാണ്, കാരണം ഐയുഡി ഉപയോക്തൃ പ്രവർത്തനത്തെ ആശ്രയിക്കുന്നില്ല.. ലഭ്യമായ T-ആകൃതിയിലുള്ള കോപ്പർ IUD-കളുടെ 2008-ലെ ഒരു അവലോകനം, TCu 380A, TCu 280S എന്നിവ കോപ്പർ IUD-കളുടെ ആദ്യ ചോയ്‌സായി ഉപയോഗിക്കണമെന്ന് ശുപാർശ ചെയ്തു, കാരണം ആ രണ്ട് മോഡലുകൾക്കും ഏറ്റവും കുറഞ്ഞ പരാജയ നിരക്കും ദൈർഘ്യമേറിയ ആയുസ്സുമുണ്ട് എന്നതായിരുന്നു കോപ്പർ IUD യുടെ ഫലപ്രാപ്തി (0.8% പരാജയ നിരക്ക്) ആദ്യ വർഷത്തേക്കുള്ള ട്യൂബൽ വന്ധ്യംകരണവുമായി (0.5% പരാജയ നിരക്ക്) താരതമ്യപ്പെടുത്താവുന്നതാണ്. എന്നിരുന്നാലും, കോപ്പർ IUD യുടെ ഫലങ്ങൾ പഴയപടിയാക്കാവുന്നതാണ്, ഇത് ഗർഭനിരോധനത്തിനുള്ള ഒരു വ്യക്തിയുടെ ലക്ഷ്യങ്ങളെ ആശ്രയിച്ച് ഒരു ഗുണമോ ദോഷമോ ആയി കാണാവുന്നതാണ്.
അടിയന്തിര ഗർഭനിരോധനം
1976-ലാണ് കോപ്പർ ഐയുഡി ഒരു അടിയന്തര ഗർഭനിരോധന മാർഗ്ഗമായി (ഇസി) ഉപയോഗിക്കാമെന്ന് ആദ്യമായി കണ്ടെത്തിയത്.. അടിയന്തര ഗർഭനിരോധന മാർഗ്ഗമാണ് കോപ്പർ ഐയുഡി. നിലവിൽ ലഭ്യമായ ഹോർമോൺ ഇസി ഗുളികകളേക്കാൾ ഫലപ്രദമാണ് ഇത്. ഇസിക്ക് വേണ്ടി കോപ്പർ ഐയുഡി ഉപയോഗിക്കുന്നവരിൽ ഗർഭധാരണ നിരക്ക് 0.09% ആണ്. സുരക്ഷിതമല്ലാത്ത ലൈംഗിക ബന്ധത്തിന് ശേഷം അഞ്ച് ദിവസം വരെ ഇത് ഇസിക്ക് ഉപയോഗിക്കാം, അഞ്ച് ദിവസത്തിനുള്ളിൽ ഫലപ്രാപ്തി കുറയുന്നില്ല. അടിയന്തിര ഗർഭനിരോധനത്തിനായി കോപ്പർ IUD ഉപയോഗിക്കുന്നതിന്റെ ഒരു അധിക നേട്ടം, ഉൾപ്പെടുത്തിയതിന് ശേഷം 10-12 വർഷത്തേക്ക് ഇത് ഒരു ഗർഭനിരോധന മാർഗ്ഗമായി ഉപയോഗിക്കാം എന്നതാണ്..
വലത്ത്‌|ലഘുചിത്രം| വിവിധതരം ഐ.യു.ഡികൾ ലഘുചിത്രം| ഗർഭപാത്രത്തിൽ ഒരു കോപ്പർ IUD
അവലംബം
വർഗ്ഗം:അവശ്യ മരുന്നുകൾ
എഡിത്ത് ഹെലൻ ബാരറ്റ്
എഡിത്ത് ഹെലൻ ബാരറ്റ് CBE (1872-1939) ഒരു ഓസ്‌ട്രേലിയൻ മെഡിക്കൽ ഡോക്ടറും ബുഷ് നഴ്സിംഗ് അസോസിയേഷൻ ഓഫ് വിക്ടോറിയയുടെ സ്ഥാപകയുമായിരുന്നു.
ഹന്നാ വെബ്സ്റ്റർ ഫോസ്റ്റർ
ഹന്നാ വെബ്സ്റ്റർ ഫോസ്റ്റർ (ജീവിതകാലം: സെപ്റ്റംബർ 10, 1758 - ഏപ്രിൽ 17, 1840) ഒരു അമേരിക്കൻ നോവലിസ്റ്റായിരുന്നു. അവരുടെ കത്തിന്റെ രൂപത്തിലുള്ള നോവലായ "ദ കോക്കറ്റ്; ഓർ, ദി ഹിസ്റ്ററി ഓഫ് എലിസ വാർട്ടൺ", 1797 ൽ ഗ്രന്ഥകാരിയുടെ പേരില്ലാതെ പ്രസിദ്ധീകരിച്ചു. 1790-കളിൽ ഈ പുസ്തകം നന്നായി വിറ്റുപോയെങ്കിലും, 1866 വരെ ടൈറ്റിൽ പേജിൽ ഗ്രന്ഥകാരിയുടെ പേര് പ്രത്യക്ഷപ്പെട്ടിരുന്നില്ല. 1798-ൽ, അവർ "ദി ബോർഡിംഗ് സ്കൂൾ; ഓർ, ലെസൺസ് ഓഫ് എ പ്രെസിപ്ട്രെസ് ടു ഹെർ പ്യൂപ്പിൾസ് എന്ന പേരിൽ അമേരിക്കൻ ഐക്യനാടുകളിലെ വനിതാ വിദ്യാഭ്യാസം സംബന്ധിച്ച് ഒരു വ്യാഖ്യാന ഗ്രന്ഥം പ്രസിദ്ധീകരിച്ചിരുന്നു.
എഡിത്ത് ഹെലൻ ബാരറ്റ്
മരണം
1939 ഫെബ്രുവരി 1-ന് വിക്ടോറിയയിലെ മാൽവേണിലുള്ള ഒരു വൃദ്ധസദനത്തിൽ 66-ആം വയസ്സിൽ അവർ മരിച്ചു. ഹൃദ്രോഗം മൂലമാണ് അവർ മരിച്ചത്. എന്നാൽ ഒരു "മാനസിക തകർച്ച" അവരുടെ ജീവിതത്തിന്റെ അവസാന വർഷങ്ങളെ ഇരുട്ടിലാക്കിയിരുന്നു. മെൽബണിലെ ബ്രൈറ്റൺ ജനറൽ സെമിത്തേരിയിൽ അവളെ സംസ്‌കരിച്ചു. അവിടെ ഗ്രേസ് മേരി ബാരറ്റ് (മരണം 21 ജൂലൈ 1916), മരിയൻ ബാരറ്റ് (മരണം 31 മെയ് 1939), കാര ബാരറ്റ് (മരണം 4 ഡിസംബർ 1969) എന്നിവരെയും അനുസ്മരിക്കുന്നു. ദ ഡെയ്‌ലി അഡ്വർടൈസറിലെ അവരുടെ ചരമക്കുറിപ്പ് അവളെ വിവരിച്ചത് "കുറച്ച് വർഷങ്ങൾക്ക് മുമ്പ് സജീവമായ പരിശീലനത്തിൽ നിന്ന് വിരമിക്കാൻ അസുഖം അവളെ നിർബന്ധിക്കുന്നത് വരെ വിക്ടോറിയയിലെ മികച്ച മെഡിക്കൽ വനിതകളിൽ ഒരാളായിരുന്നു."
ഹന്നാ വെബ്സ്റ്റർ ഫോസ്റ്റർ
അവലംബം
വർഗ്ഗം:1758-ൽ ജനിച്ചവർ വർഗ്ഗം:1840-ൽ മരിച്ചവർ വർഗ്ഗം:അമേരിക്കൻ വനിതാ നോവലിസ്റ്റുകൾ
എഡിത്ത് ഹെലൻ ബാരറ്റ്
അവലംബം
വർഗ്ഗം:1872-ൽ ജനിച്ചവർ വർഗ്ഗം:1939-ൽ മരിച്ചവർ
മത്സ്യബന്ധനത്തൊഴിലാളി
ഒരു ജലസഞ്ചയത്തിൽ നിന്ന് മീനുകളെയോ മറ്റ് ജലജീവികളെയോ പിടിക്കുകയോ കക്ക ശേഖരിക്കുകയോ ചെയ്യുന്ന വ്യക്തിയെയാണ് മീൻപിടുത്തക്കാരൻ എന്ന് വിളിക്കുന്നത്. ഇത് സ്ത്രീയാണെങ്കിൽ മീൻപിടുത്തക്കാരി എന്നു വിളിക്കാം. മത്സ്യബന്ധനത്തൊഴിലാളി എന്ന പദവും ഉപയോഗിക്കാറുണ്ട്.
ചരിത്രം
40,000 വർഷങ്ങൾക്കുമുൻപ് പ്രാചീനശിലായുഗത്തിൽ തന്നെ മത്സ്യബന്ധനം നിലവിലുണ്ടായിരുന്നു. തിയാൻ‌യുവാൻ മനുഷ്യന്റെ 40,000 വർഷം പഴക്കമുള്ള അസ്ഥി ഐസോട്ടോപ് പരിശോധനയ്ക്ക് വിധേയമാക്കിയതിൽ നിന്ന് വ്യക്തമായത് അയാൾ സ്ഥിരമായി ശുദ്ധജലമത്സ്യങ്ങൾ ഭക്ഷിച്ചിരുന്നു എന്നാണ്. പര്യവേഷണത്തിലൂടെ കണ്ടെത്തിയ കക്കത്തോടിന്റെ കൂനകൾ, മീൻ മുള്ളുകൾ ഗുഹാചിത്രങ്ങൾ എന്നിവ കടൽ മത്സ്യങ്ങൾക്ക് ഭക്ഷണത്തിലുണ്ടായിരുന്ന പ്രാധാന്യം ചൂണ്ടിക്കാട്ടുന്നു.
പുരാതനകാലത്ത് നൈൽ നദിക്കരയിൽ ജീവിച്ചിരുന്നവർ അപ്പോൾ പിടിച്ച മത്സ്യങ്ങളെക്കൂടാതെ ഉണക്കിയ മത്സ്യങ്ങളും കഴിച്ചിരുന്നു. ഇന്ത്യയിൽ പാണ്ഡ്യന്മാർ ബി.സി. ഒന്നാം നൂറ്റാണ്ടിൽ തന്നെ മുത്ത് ശേഖരിച്ചിരുന്നു. തൂത്തുക്കുടിയിലെ ഇവരുടെ തുറമുഖം കടലിൽ മുങ്ങി മുത്ത് ശേഖരിക്കുന്നതിന് പ്രശസ്തമായിരുന്നു. കടൽ മത്സ്യങ്ങൾ ഗ്രീക്ക് സംസ്കാരത്തിന്റെയും പ്രധാന ഭാഗമായിരുന്നു. കലയിൽ മത്സ്യബന്ധനം അധികം പ്രത്യക്ഷപ്പെടാത്തത് ഈ മേഖലയുടെ സാമൂഹിക സ്ഥിതി താഴ്ന്നതായിരുന്നു എന്ന് സൂചിപ്പിക്കുന്നു. റോമിലെ മത്സ്യബന്ധനം സംബന്ധിച്ച മൊസൈക്കുകൾ ലഭ്യമാണ്. പെറുവിലെ മോച്ചെ ജനത മൺ പാത്രങ്ങളിൽ മീൻപിടുത്തക്കാരെ ചിത്രീകരിച്ചിരുന്നു.
മത്സ്യബന്ധനത്തൊഴിലാളികൾ
എഫ്.എ.ഒ.യുടെ കണക്കനുസരിച്ച് 3.8 കോടി മത്സ്യത്തൊഴിലാളികളോ മത്സ്യക്കൃഷിക്കാരോ ആണ് 2002-ൽ ഉണ്ടായിരുന്നത്. 1970-ലെ സംഖ്യയുടെ മുന്നിരട്ടിയാണിത്. ഇതിൽ 74% പേർ മീൻ പിടുത്തത്തിലും 26% പേർ മത്സ്യക്കൃഷിയിലുമാണ് ഏർപ്പെട്ടിരുന്നത്.
വിനോദത്തിനായി മീൻ പിടിക്കുന്നവർ
ആഹ്ലാദത്തിനോ മത്സരത്തിനോ മത്സ്യബന്ധനം നടത്താറുണ്ട്. ചൂണ്ട ഉപയോഗിച്ചാണ് സാധാരണഗതിയിൽ വിനോദത്തിനായി മത്സ്യബന്ധനം നട‌ത്തുന്നത്.
സുരക്ഷാപ്രശ്നങ്ങൾ
മത്സ്യബന്ധനം വളരെ അപകടം പിടിച്ച തൊഴിലാണ്. 1992-നും 1999-നും ഇടയിൽ അമേരിക്കയിലെ fishing vesselമത്സ്യബന്ധനനൗകകളിൽ ഒരുവർഷം ശരാശരി 78 ആൾക്കാർ മരണമടഞ്ഞിരുന്നു. അപകടത്തിനുള്ള പ്രധാന കാരണങ്ങൾ: സുരക്ഷ വർദ്ധിപ്പിക്കാനുള്ള പല ശ്രമങ്ങളും മത്സ്യബന്ധനത്തൊഴിലാളികളുടെ എതിർപ്പുമൂലം പരാജയപ്പെടാറുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:മത്സ്യബന്ധനം വർഗ്ഗം:തൊഴിലുകൾ
തല്ലുമാല
ഖാലിദ് റഹ്മാൻ സംവിധാനം ചെയ്ത് ആഷിഖ് ഉസ്മാൻ നിർമ്മിച്ച് 2022-ൽ പുറത്തിറങ്ങിയ ഒരു ഇന്ത്യൻ മലയാളം ആക്ഷൻ ചിത്രമാണ് തല്ലുമാല. മുഹ്സിൻ പരാരിയും അഷ്റഫ് ഹംസയും ചേർന്നാണ് ചിത്രത്തിന്റെ രചന നിർവ്വഹിച്ചിരിക്കുന്നത്. ടൊവിനോ തോമസ്, കല്യാണി പ്രിയദർശൻ ,ഷൈൻ ടോം ചാക്കോ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
പ്രധാന ഫോട്ടോഗ്രാഫി 2021 ഒക്ടോബർ 12-ന് ആരംഭിച്ചു. 2022 ഓഗസ്റ്റ് 12-ന് ലോകമെമ്പാടും റിലീസ് ചെയ്ത ചിത്രം നിരൂപകരിൽ നിന്നും പ്രേക്ഷകരിൽ നിന്നും നല്ല അവലോകനങ്ങൾ നേടി. ഈ ചിത്രം ₹ 72 കോടി (US$9.0 മില്യൺ) നേടി, എക്കാലത്തെയും ഏറ്റവും ഉയർന്ന വരുമാനം നേടിയ ഒമ്പതാമത്തെ മലയാള ചിത്രമായി മാറുകയും 2022 -ലെ ഏറ്റവും കൂടുതൽ കളക്ഷൻ നേടിയ രണ്ടാമത്തെ മലയാളം ചിത്രമായി മാറുകയും ചെയ്തു.
കഥാസംഗ്രഹം
വഴക്കുകളിലേക്ക് ആകർഷിക്കപ്പെടുന്ന, അശ്രദ്ധനായ ഒരു യുവാവ് ഒരു സ്റ്റാർ വ്ലോഗറുമായി പ്രണയത്തിലാകുന്നു, അവിടെ അവന്റെ മുഷ്ടിയുടെ ആഘാതം അവന്റെ പൂവണിയുന്ന ബന്ധത്തെ വിനാശകരമായി ബാധിക്കും.
തീയേറ്റർ
2022 ഓഗസ്റ്റ് 12 ന് തല്ലുമാല ലോകമെമ്പാടും തീയേറ്ററുകളിൽ റിലീസ് ചെയ്തു.
അവലംബം
വർഗ്ഗം:2022-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
ഇന്ത്യൻ വിദേശകാര്യ മന്ത്രി
ഇന്ത്യയുടെ വിദേശകാര്യം കൈകാര്യം ചെയ്യുന്ന മന്ത്രിയാണ് ഇന്ത്യൻ വിദേശകാര്യ മന്ത്രി (Indian Minister of External Affairs or Indian Foreign Minister).
വിദേശകാര്യ മന്ത്രിമാരുടെ പട്ടിക
വർഗ്ഗം:ഇന്ത്യയുമായി ബന്ധപ്പെട്ട പട്ടികകൾ വർഗ്ഗം:ഭാരതസർക്കാർ വർഗ്ഗം:ഇന്ത്യൻ പാർലമെന്റ്
കത്തീറ്റർ
വൈദ്യശാസ്ത്രത്തിൽ രോഗങ്ങളെ ചികിത്സിക്കുന്നതിനോ ശസ്ത്രക്രിയ നടത്തുന്നതിനോ ശരീരത്തിൽ ചേർക്കാവുന്ന മെഡിക്കൽ ഗ്രേഡ് മെറ്റീരിയലുകളിൽ നിന്ന് നിർമ്മിച്ച ഒരു നേർത്ത ട്യൂബാന് കത്തീറ്ററുകൾ. ശരീരത്തിലേക്ക് ദ്രാവകങ്ങൾ നിക്ഷേപിക്കാനോ പുറത്തെടുക്കാനോ ഉപയോഗിന്നുന്നു. ഹൃദയം, യൂറോളജിക്കൽ, ഗ്യാസ്ട്രോഇന്റസ്റ്റൈനൽ, ന്യൂറോ വാസ്കുലർ, ഒഫ്താൽമിക് ആപ്ലിക്കേഷനുകൾക്കായി കത്തീറ്ററുകൾ ക്രമീകരിക്കാൻ കഴിയും. ഒരു കത്തീറ്റർ ചേർക്കുന്ന പ്രക്രിയ "കത്തീറ്ററൈസേഷൻ" ആണ്. മിക്ക ഉപയോഗങ്ങളിലും കത്തീറ്റർ എന്നത് നേർത്തതും വഴക്കമുള്ളതുമായ ഒരു ട്യൂബ് ("സോഫ്റ്റ്" കത്തീറ്റർ) ആണ്. എന്നിരുന്നാലും ആപ്ലിക്കേഷനെ ആശ്രയിച്ച് വ്യത്യസ്ത തലത്തിലുള്ള കാഠിന്യത്തിൽ കത്തീറ്ററുകൾ ലഭ്യമാണ്. ശരീരത്തിനുള്ളിൽ താൽക്കാലികമായോ ശാശ്വതമായോ അവശേഷിക്കുന്ന ഒരു കത്തീറ്ററിനെ "ഇൻ‌വെല്ലിംഗ് കത്തീറ്റർ" എന്ന് വിളിക്കാം. സ്ഥിരമായി ചേർത്ത കത്തീറ്ററിനെ "പെർംകാത്ത്" എന്ന് വിളിക്കാം. മൂത്രമൊഴിക്കുന്നതിൽ പ്രശ്‌നമുണ്ടെങ്കിൽ അല്ലെങ്കിൽ നിയന്ത്രിക്കാൻ കഴിയുന്നില്ലെങ്കിൽ മൂത്രാശയത്തിൽ നിന്ന് മൂത്രം കളയാനും ശേഖരിക്കാനും യൂറിനറി കത്തീറ്റർ ഉപയോഗിക്കുന്നു.
വർഗ്ഗം:വൈദ്യശാസ്ത്ര ഉപകരണങ്ങൾ
പിഡിഎഫ്.ജെഎസ്
പിഡിഎഫ്.ജെഎസ് എന്നത് ഒരു ജാവാസ്ക്രിപ്റ്റ് ലൈബ്രറിയാണ്. ഇത് പോർട്ടബിൾ ഡോക്യുമെന്റ് ഫോർമാറ്റ് റെന്റർ ചെയ്യുന്നു. എച്ടിഎംഎൽ5 ക്യാൻവാസ് ഉപയോഗിച്ച് വെബ്സ്റ്റാന്റേഡുകൾ അനുസൃതമായാണ് ഇത് പ്രവർത്തിക്കുന്നത്. 2011 ൽ ആൻഡ്രേസ് ഗാൽ ഈ പദ്ധതി തുടങ്ങിയതിനുശേഷം മോസില്ല ഫൗണ്ടേഷനാണ് ഇത് മുന്നോട്ട് നയിച്ചത്.
ഒരു വെബ്സൈറ്റിന്റെയോ വെബ് ബ്രൗസറിന്റെയോ ഭാഗമായി പിഡിഎഫ്.ജെഎസ് ഉപയോഗിക്കാവുന്നതാണ്. ആദ്യം ഇത് ഫയർഫോക്സ് എക്സ്റ്റൻഷനായാണ് ഉണ്ടാക്കിയത്. 2012 മുതൽ (വെർഷൻ 15) ഇത് മോസില്ല ഫയർഫോക്സിൽ സ്വതേ ഉൾപ്പെടുത്തിയിരിക്കുന്നു. 2013 മുതൽ (വെർഷൻ 19)ഇത് സ്വതേ പ്രവർത്തനക്ഷമമാക്കിയിരിക്കുന്നു. സീമങ്കി ഉപയോക്താക്കൾക്ക് ഇതിന്റെ വികസനപതിപ്പ് ഇൻസ്റ്റാൾ ചെയ്യണം. ഇത് ഓൺക്ലൗഡിന്റെ ഭാഗമാണ്. ഗൂഗിൾക്രോമിനും ക്രോമിയം ബ്രൗസറിനും പറ്റുന്ന എക്സ്റ്റൻഷൻ ലഭ്യമാണ്.
ചരിത്രവും ആപ്ലിക്കേഷനും
ഫയർഫോക്സിന്റെ എക്സ്റ്റക്ഷനായാണ് പിഡിഎഫ്.ജെഎസ്(PDF.js) ആദ്യം സൃഷ്ടിച്ചത്, 2012 മുതൽ ഫയർഫോക്സിൽ ഉൾപ്പെടുത്തിയിട്ടുണ്ട്. (പതിപ്പ് 15), കൂടാതെ 2013 മുതൽ ഡീഫോൾട്ടായി പ്രവർത്തിപ്പിച്ചു (പതിപ്പ് 19).
വെബ് ബ്രൗസറിൽ പിഡിഎഫ് ഡോക്യുമെന്റുകൾ നേറ്റീവ് ആയി കാണുന്നതിനുള്ള ഒരു മാർഗം പ്രദാനം ചെയ്യുന്നതിനാണ് ഈ പ്രോജക്റ്റ് സൃഷ്‌ടിച്ചത്, ഇത് ബ്രൗസറിന് പുറത്ത് പിഡിഎഫ് പ്രമാണങ്ങൾ തുറക്കുമ്പോൾ ഉണ്ടാകാനിടയുള്ള സുരക്ഷാ അപകടങ്ങളെ തടയുന്നു, പ്രമാണം പ്രദർശിപ്പിക്കുന്നതിനുള്ള കോഡ് ബ്രൗസറിൽ സാൻഡ്‌ബോക്‌സ് ചെയ്‌തിരിക്കുന്നു. ഇത് നടപ്പിലാക്കുന്നത് എച്ച്ടിഎംഎൽ 5(HTML5)-ൽ നിന്നുള്ള ക്യാൻവാസ് കമ്പോണൻസ് ഉപയോഗിക്കുന്നു, ഇത് അതിവേഗ റെൻഡറിംഗ് അനുവദിക്കുന്നു.
പിഡിഎഫ്.ജെഎസ് തണ്ടർബേഡ്(Thunderbird), ഓൺക്ലൗഡ്(ownCloud), നെക്സ്റ്റ് ക്ലൗഡ്(Nextcloud),  കൂടാതെ ഗൂഗിൾ ക്രോം/ക്രോമിയം(Google Chrome/Chromium), ആൻഡ്രോയിഡിനു വേണ്ടിയുള്ള ഫയർഫോക്സ്, പേയിൽ മൂൺ(Pale Moon) എന്നിവയ്‌ക്കായുള്ള ബ്രൗസർ വിപുലീകരണങ്ങളായും പിഡിഎഫ്.ജെഎസ് ഉപയോഗിക്കുന്നു. ഒപ്പം സീമങ്കിയും.
പുറത്തേക്കുള്ള കണ്ണികൾ
വർഗ്ഗം:ജാവാസ്ക്രിപ്റ്റ് ലൈബ്രറികൾ
ഗുരു നാനാക്ക്
എല്ലാ സൃഷ്ടികളിലും കുടികൊള്ളുന്ന പരമമായ സത്യമായ ഏകദൈവത്തിന്റെ സന്ദേശം ജനങ്ങളിലേയ്ക്കെത്തിച്ചുകൊണ്ട് ഗുരുനാനാക്ക് ധാരാളം യാത്രകൾ ചെയ്തു. തുല്യത, സാഹോദര്യം, സ്നേഹം, നന്മ എന്നിവ അടിസ്ഥാനമാക്കിയുള്ള ഒരു ആത്മീയ, സാമൂഹിക, രാഷ്ട്രീയ പ്രസ്ഥാനമാണ് ഇദ്ദേഹം പടുത്തുയർത്തിയത്.
കബീർ ദാസ്ന്റെ സന്ദേശങ്ങളിൽ നിന്ന് പ്രചോദനം നേടിയ മഹാനായിരുന്നു ഗുരു നാനാക്ക്. സദാചാരനിഷ്ഠയും മതസഹിഷ്ണുതയുമാണ് അദ്ദേഹം ഊന്നിപ്പറഞ്ഞത്. ഇസ്ലാം മതത്തിന്റെയും ഹിന്ദു മതത്തിന്റെയും സാരാംശങ്ങൾ ഏകീകരിച്ച് ഒരു പുതിയ മതത്തിനു രൂപം കൊടുക്കുകയായിരുന്നു അദ്ദേഹം. ജാതിവിഭജനത്തിൽ അദ്ദേഹം വിശ്വസിച്ചിരുന്നില്ല. വിഗ്രഹാരാധനയെ ഗുരു നാനാക്ക് ശക്തിയുത്തം എതിർത്തിരുന്നു.
പിന്നീട് ഗുരുക്കന്മാരായ ഒൻപത് പേർക്കും ഗുരുവിന്റെ ദിവ്യത്വം പകർന്നുകിട്ടി എന്നത് സിഖ് വിശ്വാസത്തിന്റെ ഭാഗമാണ്.
പുറത്തേയ്ക്കുള്ള കണ്ണികൾ
വർഗ്ഗം:സിഖ് ഗുരുക്കൾ വർഗ്ഗം:അപൂർണ്ണ സിഖ് മതം ലേഖനങ്ങൾ‍
വി.പി. സാനു
1991 ലെ നിയമസഭാ തെരഞ്ഞെടുപ്പിൽ കുറ്റിപ്പുറം നിയമസഭാ മണ്ഡലത്തിൽ പി.കെ. കുഞ്ഞാലിക്കുട്ടിക്കെതിരെ മത്സരിച്ച സിപിഐ(എം) ജില്ലാ സെക്രട്ടറിയേറ്റംഗം വിപി സക്കരിയയുടെ മകനാണു വിപി സാനു. അന്ന് അദ്ദേഹം 22536 വോട്ടുകൾക്കു കുഞ്ഞാലിക്കുട്ടിയോട് പരാജയപ്പെട്ടിരുന്നു. മലപ്പുറം വളാഞ്ചേരി സ്വദേശിയാണ്‌. രാജീവ് ഗാന്ധി നാഷണൽ ഇൻസ്റ്റിറ്റ്യൂട്ടിലെ ഗവേഷണ വിദ്യാർത്ഥിയായ ഗാഥ എം ദാസാണ് ഭാര്യ.
വിദ്യാർത്ഥി രാഷ്ട്രീയം
ബാലസംഘപ്രവർത്തനത്തിലൂടെയാണ് വി പി സാനു രാഷ്ട്രീയ ജീവിതം ആരംഭിക്കുന്നത്. ബാലസംഘം ജില്ലാ പ്രസിഡന്റായും, സംസ്ഥാന കമ്മറ്റി അംഗമായും അദ്ദേഹം തിരഞ്ഞെടുക്കപ്പെട്ടിട്ടുണ്ട്.
കുറ്റിപ്പുറം ഗവണ്മെന്റ് ഹയർസെക്കന്ററി സ്കൂൾ പഠന കാലഘട്ടതിനിടയിലാണ് ഇദ്ദേഹത്തിന്റെ വിദ്യാർത്ഥിരാഷ്ട്രീയം എസ് .എഫ്. ഐ  യിലൂടെ ആരംഭിക്കുന്നത്. പിന്നീട് എസ് എഫ് ഐ  യുടെ വളാഞ്ചേരി ഏരിയ സെക്രട്ടറി ആയി പ്രവർത്തിച്ചകാലയളവിലെ നേതൃപാടവത്താൽ പിന്നീട് മലപ്പുറം ജില്ലാ അധ്യക്ഷസ്ഥാനത്തേക്കും എസ് എഫ് ഐ  കേരളസംസ്ഥാനഅദ്യക്ഷ സ്ഥാനത്തേക്കും ഉയരുകയുണ്ടായി. എസ്.എഫ്.ഐ യിൽ പ്രായപരിധി നിയമം നടപ്പാക്കുന്നതിന് മുൻപുതന്നെ, ബാലസംഘം ജില്ലാ പ്രസിഡന്റായിരുന്ന വി.പി സാനു എസ്.എഫ്.ഐയുടെ മലപ്പുറം ജില്ലാ പ്രസിഡന്റായി തിരഞ്ഞെടുക്കപെട്ടത്, പ്രായം കുറഞ്ഞ ജില്ലാ അധ്യക്ഷൻ എന്ന പ്രത്യേകതയ്ക്കിടയായി.
കാലിക്കറ്റ് സർവകലാശാലയിൽ വൈസ് ചാൻസലർ അബ്ദുൾ സലാമിനെതിരെ 150 ദിവസം നീണ്ടുനിന്ന വിദ്യാർത്ഥി പ്രക്ഷോഭങ്ങളിൽ വഹിച്ച നേതൃത്വ സ്ഥാനവും, നിരാഹാര സമരവും ദേശീയ തലത്തിൽ ശ്രദ്ധിക്കപ്പെട്ടു. പിന്നീട് സംസ്ഥാന അധ്യക്ഷനായി തിരഞ്ഞെടുക്കപെട്ടു. രാജസ്ഥാനിലെ സിക്കറിൽ നടന്ന 15-മത്  എസ് എഫ് ഐ  അഖിലേന്ത്യാസമ്മേളനത്തിലാണ് സാനുവിനെ എസ് എഫ് ഐ  അഖിലേന്ത്യാ അധ്യക്ഷൻ എന്ന പുതിയ ദൗത്യത്തിനു ചുമതലപ്പെടുത്തുന്നത്. സാനുവിനു കീഴിൽ എസ്.എഫ്.ഐ ഉത്തരേന്ത്യയിൽ നടത്തിയ മുന്നേറ്റം ശ്രദ്ധിക്കപ്പെട്ടു. പിന്നീട് ഹിമാചൽ പ്രദേശിലെ ഷിംലയിൽ 2018 ഇൽ നടന്ന 16-മത് എസ് എഫ് ഐ അഖിലേന്ത്യാ സമ്മേളനം വി. പി സാനുവിനെ അഖിലേന്ത്യാ അധ്യക്ഷനായ് രണ്ടാംതവണയും തിരഞ്ഞെടുത്തു.